Za vašej vlády (Smeru-SD, pozn.), ste boli schopní vyberať desiatky tisíc EUR na pokutách, keď sa malé deti nedali zaočkovať, to bola prvá vec, druhá vec, prišli ste do parlamentu za predchádzajúcej vlády, prišli ste do parlamentu vaša strana s tým, aby boli pokuty, a aby do škôlky nemohli chodiť deti, ktoré sa nedajú zaočkovať

Od júla 2007 platí zákon o ochrane, podpore a rozvoji verejného zdravia, ktorý umožňuje udelenie pokuty za odmietnutie povinného očkovania pre seba alebo svoje dieťa. Zákon v tom čase do parlamentu predložilo Ministerstvo zdravotníctva, na ktorého čele bol nominant Smer-SD. Strana viedla koaličnú vládu. V roku 2017 DenníkN informoval, že za ostatné tri roky uložili úrady 1500 pokút za neočkovanie detí. Pokuty môžu byť do výšky 331 eur. Úrad verejneho zdravotníctva neodpovedal na otázku portálu Demagóg.SK, koľko pokút udelil za roky 2013 až 2019 kvôli odmietnutiu povinného očkovania. V roku 2019 ministerka zdravotníctva Andrea Kalavská, nominantka strany Smer-SD, navrhla , aby nezaočkované deti nemohli chodiť do škôlky. Súčasťou návrhu bolo aj zrušenie sankcii za odmietnutie povinného očkovania. Parlament zákon neschválil, podporilo ho 8 poslancov Smeru. Tvrdenie Veroniky Remišovej hodnotíme ako pravdivé.

zákon umožňuje predložilo uložili navrhla aby zrušenie podporilo


My sme dosiahli v roku 2013 deficit na úrovni 2,5%, čo nás oprávňuje na to aby sme boli vyradení z procedúry nadmerného deficitu.

Definitívne štatistiky deficitu verejných financií neboli pre rok 2013 ešte zverejnené, Robert Fico bud pracuje s údajom pochádzajúcim z odhadov Európskej komisie, alebo má k dispozícii už oficiálny údaj pred jeho zverejnením. V oboch prípadoch je však nutné dodat, že odhad deficitu EK pre tento a nasledujúci rok je vyšší ako 3 %, co by Slovensku neumožnilo vystúpit z procedúry nadmerného deficitu, ktorú predseda vlády spomína. Výrok preto hodnotíme ako zavádzajúci. Koncom roku 2013 boli zverejnené prognózy (napr. od ekonomického analytika ci ratingovej agentúry ) s informáciami o odhadoch znižovania slovenského deficitu:

Slovensko

2012, 1Q

2012, 2Q

2012, 3Q

2012, 4Q

2013, 1Q

2013, 2Q

2013, 3Q

-5.5

-4.1

-2.2

-6.6

-3.5

-2.1

-2.2

General Government Balance

(.pdf, str. 97)

2010

2011

2012

2013

2014

2015

-7,7

-5,1

-4,5

-2,5

-3,3

-3,4

analytika
agentúry
ponúka
správe
dodáva
General Government Balance
TASR
deficitu


Odvolávanie premiéra R. Fica trvalo tri dni. Išlo o historicky prvé víkendové nočné zasadnutie parlamentu. Poslanci rokovali od soboty 8.novembra 2014 od 18:30, s výnimkou jednej polhodinovej prestávky, celý víkend až do pondelka desiateho novembra 2014 do približne pol ôsmej večer. Výrok hodnotíme ako pravdivý.

tri návrh odvolanie


OĽaNO malo 8 volebných obvodov na mysli a nie 79, o akých hovorí teraz napr. strana Hlas (pozn. pri zmene volebného systému).

Pred voľbami 2020 strana OĽaNO navrhovala zriadenie 8 volebných obvodov, v programe v roku 2016 sa však nachádzal návrh na zriadenie 75 volebných obvodov. Strana Hlas tiež otvorila diskusiu o zmene volebného systému, Demagóg.SK však nedohľadal, vznik koľkých obvodov Hlas navrhuje. Tvrdenie Jána Budaja preto hodnotíme ako neoveriteľné.

Vo volebnom programe OĽaNO na rok 2020 (. pdf , s.43) sa nachádza návrh 8 obvodov: "Je potrebné rozbehnúť po voľbách na túto tému celospoločenskú diskusiu, do ktorej prispejeme návrhom na vznik 8 volebných obvodov, aby ľudia z regiónov dostali väčšiu možnosť kandidovať do národného parlamentu a podieľať sa na správe vecí verejných."

V programe strany OĽaNO pred voľbami 2016 (. pdf , s. 145) sa v sekcii Priama demokracia nachádza nasledujúce opatrenie:

„Zmena volebného systému tak, aby sa vytvorilo 75 volebných obvodoch, približne kopírujúcich dnešné okresy. Tam by ľudia priamo volili svojho poslanca. Dvaja kandidáti s najväčším počtom hlasov by podobne ako v prezidentských voľbách postúpili do druhého kola. Poslancom zastupujúcim okres v NR SR by sa stal ten, ktorý by získal v druhom kole najviac hlasov. Zvyšných 75 poslancov by sme volili rovnako ako doteraz na celoslovenských kandidátnych listinách.”

Poslanec Gyimesi ešte vo februári 2022 uviedol, že strana OĽANO podporuje vznik ôsmich volebných obvodov. Strana Hlas, konkrétne jej predseda Peter Pellegrini, sa tiež minulý rok začala venovať myšlienke zmeny volebného systému, ktorý od vlády Vladimíra Mečiara tvorí len jeden volebný obvod. Demagóg.SK však nedohľadal, že by predstavitelia Hlasu špecifikovali nimi preferovaný poćet volebných obvodov. O čísle 79 písal Igor Matovič vo svojom statuse na sociálnej sieti Facebook.

pdf pdf podporuje zmeny písal


Ja som bol ten, kto povedal, že Nitriansky región stagnuje, hovoria o tom aj štatistické ukazovatele Štatistického úradu a ÚPSVaR, posledné údaje, nezamestnanosť 5. miesto, príjmy, či je to priemerná hrubá mzda 6.miesto, jedine v Nitrianskom kraji klesla nominálna mzda v hospodárstve a nezamestnanosť je 13 %.

Miera nezamestnanosti v Nitrianskom kraji je na základe dokumentu ÚPSVaR v poradí na 5. mieste spomedzi všetkých krajov na Slovensku. Jej miera sa pohybuje aktuálne na úrovni 13,07 %. Podľa Štatistického úradu z pohľadu priemerej mzdy mu patrí 7. priečka, a to pred posledným Prešovským krajom. Je pri tom pravda, že v roku 2012 zaznamenal ako jediný pokles priemernej mesačnej mzdy. Pre nominálnu mzdu platí, že na základe dostupných údajov pre rok 2011 a 2012 je priemerná nominálna mzda skutočne nižšia: "Priemerná nominálna mesačná mzda zamestnanca sa oproti roku 2011 znížila o 0,2 % na 661 Eur". Treba však dodať, že pre posledný štvrťrok roku 2012 nominálna mzda dosahuje hodnotu až 722 eur, čo znamená, že pokles nominálnej mzdy sa pravdepodobne zastavil. Podľa správy Štatistického úradu z 27.septembra 2013 " p riemerná nominálna mesačná mzda zamestnanca hospodárstva SR 2) sa oproti 1. polroku 2012 mierne zvýšila o 2,9 % na 804 Eur, mzdy rástli vo všetkých krajoch ." Dátum zverejnenia analýzy: 05.11.2013 Naspäť Nahlásiť chybu

dokumentu
Štatistického úradu
údajov
správy


Oznámenie primátora, že nálepkovanie (nálepkovanie bilbordov, pozn.) bol „ omyl“. 16. 7 2014 pán primátor vyhlásil, že sa ide dohodnúť s firmou, zariadenia ktorej v nedeľu označil ako nelegálne.

Výrok hodnotíme ako pravdivý, pretože Ftáčnik naozaj označil nálepkovanie za "omyl". To, či sa naozaj išiel dohodnúť s firmou, ktorej zariadenia predtým označil za nelegálne na základe dostupných informácií nevieme overiť. SME , 15. júla 2014: "Bratislavský magistrát označil cez víkend desiatky bilbordov v meste za „Nelegálne reklamné zariadenie“ a získal si uznanie bojovníkov proti čiernym bilbordom. V utorok však jeho úradníci oznámili, že sa pomýlili. " TASR , 17. júla 2014: "Bilbordy stojace na stredových cestných pásoch v Bratislave budú postupne odstraňované. Dohodlo sa na tom dnes mesto s predstaviteľmi spoločnosti Akzent BigBoard, a.s. Spoločnosť iniciovala rokovania po víkendovej akcii mesta, keď na takmer 100 zariadeniach boli nalepené výzvy na odstránenie nosiča vonkajšej reklamy."

SME TASR


Výsledky parlamentných volieb v tomto roku priniesli isté nóvum, ktoré na Slovensku v podstate za celých 20 rokov ostatných nepamätáme, ktoré súvisí s tým, že uspela strana jedna, ktorá zostavila sama vládu.

Ján Richter hovorí pravdu. Potvrdzujú to správy ČTK a TASR : V parlamente získa strana Roberta Fica pohodlnú väčšinu (83 poslancov) na zostavenie jednofarebnej vlády. Prvýkrát od zvrhnutia komunizmu v roku 1989 tak v krajine jedna strana ovládne parlament. Vlády na Slovensku od roku 1992 podľa SITA (Webnoviny.sk):

ČTK a TASR
SITA


A najmä teda aj tie koaličné rady vyzerali tak úsmevne, keď koaličná rada rokovala v trojici a mnoho razy aj o veľmi zložitých aj vecne odborne zložitých veciach, či to bol štátny rozpočet alebo iné otázky.

Samotná koaličná dohoda z roku 2006 hovorí, že členmi koaličnej rady sú predsedovia koaličných strán t.j. 3 osoby. Rozšírenie koaličnej rady bolo možné na požiadanie. Je pravdou, že prinajmenšom v tomto prípade rokovala koaličná rada 2006- 2010 o štátnom rozpočte v trojici.

dohoda prípade


Ja tam nevidím v tom zozname (osôb, ktoré nemajú povolený vstup na územie Ruskej federácie, pozn.) a teraz som ten zoznam komplet nevidel, ale tento zoznam sa nedotýkal žiadnych premiérov, žiadnych predsedov vlád.

Fínska verejnoprávna televízia nedávno zverejnila kompletný zoznam ( .pdf , v nemčine) nežiaducich osôb, ktorým zakázalo Rusko vstup na svoje územie. Skutočne sa tam nenachádzajú žiadni aktívni premiéri, predsedovania vlád či ministri. Preto výrok hodnotíme ako pravdivý.

.pdf nepôsobia


My keď porovnávame Poľsko a Maďarsko, ale my kontinuálne prispievame stále viac do zdravotníctva. V tejto chvíli sme na úrovni takmer 9 % DPH, Poľsko aj Maďarsko išlo dole, sú len na úrovni 7 %. Takže veľmi ťažko porovnávať.

Podobný výrok sme overovali v relácii O päť minút 12 , 15.apríla 2012, argument odznel z úst poslanca SaS J. Kollára. Výrok hodnotíme ako pravdivý, vzhľadom na to, že od roku 2007 do roku 2009 (najaktuálnejšie dostupné dáta), Slovensko naozaj malo najvyššie výdavky na zdravotníctvo (podiel HDP) v rámci krajín Vyšehradskej štvorky. Ako uvádza štatistika OECD (pdf.) , str. 151, v rámci OECD Health Data 2011, v roku 2009 tvorili výdavky Slovenska na zdravotníctvo 9.1 % HDP, kým v Českej republike to bolo 8.2 % HDP, krajiny Maďarsko a Poľsko dávali na zdravotníctvo zhodne 7.4 % HDP. Podľa údajov Eurostatu , boli taktiež výdavky Slovenska na zdravotníctvo najvyššie v rámci krajín V4 a to 9.11 % HDP, v Českej republike to bolo 8.24 % HDP. Tretie najvyššie výdavky malo Maďarsko ako 7.45 % HDP a v Poľsku to bolo 7.37 % HDP. Aj v rokoch 2007 a 2008 boli výdavky na zdravotníctvo najvyššie na Slovensku. Predtým, od roku 1997 (odkedy sú dostupné prvé dáta zo Slovenska) do roku 2007, malo v rámci krajín V4 najvyššie výdavky na zdravotníctvo Maďarsko. Dátum zverejnenia analýzy: 05.11.2012 Naspäť Nahlásiť chybu

relácii O päť minút 12
OECD (pdf.)
Eurostatu


Pre mňa je dôležitý a to hovorila aj tá analýza McKinsey & Company, že najslabším článkom v našom školstve, aj čo sa týka ochrany a obrany, je riaditeľ školy.

Čaplovič sa pravdepodobne odvoláva na štúdíu nadnárodnej firmy Mckinsey , ktorú si Ministerstvo školstva SR nechalo vypracovať ešte v roku 2011, teda počas minulej vlády, kedy bol ministrom školstva Eugen Jurzyca. Keďže si túto štúdiu nechalo Ministerstvo vypracovať pre interné účely, Demagóg získal len čiastočný výstup z tejto štúdie, ktorý ale nie je verejne prístupný. Preto nevieme overiť vierohodnosť Čaplovičovho výroku.

Mckinsey


sa to (tzv. severoírska poistka, pozn.) niektorým našim priateľom v Konzervatívnej strane Veľkej Británie nepáči, pretože oni tvrdia, že to je istým spôsobom narušenie ich suverenity práve kvôli tomu, že Severné Írsko bude patriť do colnej únie viac ako zvyšok Veľkej Británie

Tzv. severoírska poistka predstavuje regulačné opatrenie pre Severné Írsko, ktoré je súčasťou návrhu dohody o odchode Británie z Európskej únie. Poistka, na ktorej sa zasekávajú rokovania o brexite, má zabrániť, aby sa po vystúpení Británie z EÚ opäť obnovili hraničné kontroly medzi Írskom a Severným Írskom. Severné Írsko by takisto malo ostať v colnej únii EÚ. Medzi dôležité argumenty, ktoré použili rezignujúci ministri vlády Theresy Mayovej z Konzervatívnej strany, bol aj nesúhlas s týmto opatrením. Podľa ich slov ide o narušenie celistvosti Spojeného kráľovstva. Výrok hodnotíme ako pravdivý. Podľa tzv. severoírskej poistky by na základe návrhu Bruselu malo po brexite Severné írsko naďalej patriť do spoločnej colnej s EÚ. Spojené kráľovstvo by z nej pri tom po brexite malo vystúpiť. Na základe tejto dohody, by si Íri mohli naďalej vymieňať tovary aj bez ciel. K nespokojnosti z Londýna sa pridala aj severoírska unionistická strana DUI, ktorá je vo vláde Theresy Mayovej. Obavy Londýna plynú z toho, že by sa v budúcnosti mohlo Severné írsko odtrhnúť od Spojeného kráľovstva. 15. novembra 2018, po schválení návrhu dohody o brexite v britskom parlamente, podal demisiu Minister pre otázky brexitu Dominic Raab. Podľa jeho slov "je presvedčený, že regulačné opatrenia navrhované pre Severné írsko predstavujú reálnu hrozbu pre celistvosť Spojeného kráľovstva." Vl ádu opustila taktiež aj Ministerka práce Esther McVeyová a funkcie sa vzdal aj štátny tajomník pre Severné Írsko, Shailesh Vara. Dátum zverejnenia analýzy: 26.11.2018 Naspäť Nahlásiť chybu

severoírska
rezignujúci
Severné írsko
demisiu


A ak si vy myslíte, že ľudí zaujíma to, čo sa stále pokúšajú nejakí politológovia tu vytvárať nejaký obraz, to vôbec nie je pre verejnosť relevantné. A čo sa nebojuje proti korupcii a klientelizmu? Čo sme spoločne neurobili špecializovaný trestný súd? Veď v tom čase práve KDH ako opozičná strana na to tlačili.

Špecializovaný trestný súd začal fungovať 17. júla 2009, ako nastúpca Špeciálneho trestného súdu, ktorý bol na základe nálezu Ústavného súdu SR vyhlásený za protiústavný (bližšie správa TASR z dňa 17. júla 2009). Robert Fico existenciu Špeciálneho súdu obhajoval (v odlišnej podobe ako vtedajšia opozícia) a podporil vznik Špecializovaného trestného súdu, ako nástupcu po Špeciálnom súde.

správa TASR
obhajoval
odlišnej podobe
návrhu zákona
Návrh podporili


Keď firma ministra zdravotníctva zistila, že je bez konkurencieschopnosti, lebo je drahšia ako konkurencia, vybavila si u ministra, že na rozdiel od ostatných firiem, ktoré musia čakať sto dní na to, aby dostali takéto zaradenie dostali takéto povolenie už za 24 hodín, aby o tento kšeft neprišili, čiže naozaj reálne, že minister za 24 hodín umožnil firme vrátiť sa naspäť k pôvodným ziskom a nešlo o žiadne zrušenie monopolu, pretože prišla iná firma.

Denník SME uvádza na svojej stránke nasledovnú chronológiu : " 7.12. a 14.12. boli na ministerstvo doručené žiadosti o zaradenie dvoch nových balení Prevenaru. 14.12. ministerstvo zverejnilo finálnu verziu kategorizácie. Obe vakcíny majú byť bez doplatku. Po rokovaniach Pfizer znížil cenu. Nejde však o lieky, ktoré požiadali do 30.6. o zaradenie do kategorizácie, ale o dve nové balenia, na ktoré dali žiadosť v prvej polovici decembra. " Schválenie teda prebehlo v neštandardne krátkom čase, a v prípade druhého návrhu firmy Pfizer zo 14. decembra, muselo prebehnúť v rámci 24 hodín, keďže v ten istý deň vyšla aj nová kategorizácia liekov.

chronológiu


Tie hlavné náklady sa dostali do systému nielen pri tom hnedouhoľnom baníctve, ale aj pri tom predaji fotovoltajických licencií. To je veľmi drahá elektrická energia a to spôsobila prvá Ficova vláda.

V roku 2009 boli štátnou akciovou spoločnosťou SEPS (Slovenská elektrizačná prenosová sústava) za pochybných okolností, rozdeľované licencie na štátom dotované fotovoltaické elektrárne. Celkovým limitom bolo 120 MW súhrnného inštalovaného výkonu a podmienkami bola výstavba elektrárne do 4 MW. Aj v dôsledku tejto podpory prudko rástla celková finančná podpora od štátu aj koncová cena pre odberateľa. Výrok hodnotíme ako pravdivý. V roku 2009 bol schválený Zákon č. 309/2009 Z.z. o podpore obnoviteľných zdrojov energie medzi čo sa ráta aj slnečná energia. V dôsledku zle nastavenej legislatívy, vyššie spomínanému predaju licencií a prudkému rozmachu solárnych elektrární začala postupne rásť finančná podpora, čo predstavovalo záťaž pre štátny rozpočet a taktiež rástla koncová cena pre odberateľa. V roku 2008 stál 1 MW pre nové zariadenie 424, 88 €. V roku 2009 to bolo už 448,12 €. Po novelizácií vyššie uvedeného zákona a obmedzení štátnych dotácií pre solárne elektrárne vládou Ivety Radičovej v roku 2011 sa ceny podarilo zraziť až na 259,17 € ( .pdf ,s.4). Podporu po novom dostali len elektrárne umiestnené na budovách s výkonom do 100 kW. Výzva na predkladanie žiadostí bola na stránke SEPSu uverejnená 27. novembra 2009, pričom uzávierka žiadostí mala byť už 3. decembra.Do stanoveného termínu bolo podaných 97 žiadostí, ale keďže limit bol naplnený už po 57, ostatné žiadosti sa vôbec neposudzovali. Podľa viacerých analytikov bolo nemožné aby firmy, ktoré o výzve nevedeli predom stihli pripraviť všetky nutné podklady. Matej Hlôška zo združenia pre veternú energiu povedal pre server Pluska o kauze nasledovné: "Nie je možné, aby firma, ktorá sa o výzve dozvedela až v piatok, mala v pondelok aktualizované všetky projektové podklady, súhlasy majiteľov pozemkov a distribučných spoločoností a podobne". Medzi firmami, ktoré štátny príspevok, v tom čase spomínaných takmer 450 eur za MW, získali patrí napr. firma Alter Energo a.s. spájaná s podnikateľom Jozefom Brhelom. Niekoľko dalších firiem, ktoré licenciu získali sa zase spája s bývalým poslancom Smeru a riaditeľom vodohospodárskej výstavby Ladislavom Lazárom , známym z kauzy kompa. Hnedouhoľné baníctvo podporuje Robert Fico dlhodobo. Podpora baníctva je na Slovensku dokonca vyššia ako v Českej republike, kde sa ťaží viac kvalitné hnedé uhlie vo väčšom množstve. Dotácia pre baníctvo je zahrnutá v cenách energií a minulý rok predstavovala zhruba 95 miliónov eur. Tarifa za prevádzkovanie systému, do ktorej je podpora baníctva zahrnutá spoločne s príspevkom na výrobu elektriny z obnoviteľných zdrojov minulý rok predstavovala 22,9 eura za 1 MWh. Dátum zverejnenia analýzy: 20.02.2017 Naspäť Nahlásiť chybu

SEPS
Zákon č. 309/2009 Z.z.
novelizácií
.pdf
Výzva
Pluska
získali
Ladislavom Lazárom
podporuje


Ako štvrták na VŠ som založil firmu, v priebehu roka som zamestnával už 2-tisíc ľudí a za 9 rokov podnikania som zaplatil na daniach 33 miliónov eur.

Štúdium na Fakulte managementu Univerzity Komenského Matovič ukončil v roku 1998. Podnikať podľa živnostenského registra začal už 3. marca 1997, kedy bol vo štvrtom ročníku štúdia. Od 23. decembra 2002 mal podľa výpisu z Obchodného registra zaregistrovanú firmu regionPRESS, s.r.o., v ktorej k 26. augustu 2010 ukončil svoju činnosť a firmu prenechal manželke Paulíne. Koľko ľudí zamestnával v priebehu prvého roku svojej podnikateľskej činnosti, sa nám nepodarilo overiť, rovnako ako sumu, ktorú za deväť rokov podnikania zaplatil na daniach. Preto hodnotíme výrok ako neoveriteľný.

Štúdium registra výpisu ukončil


Dneska máme konsolidovaný rozpočet tak, že nás Európska únia chváli a pozrite si teraz aktuálnu správu, nenašla žiadnu makroekonomickú nerovnováhu.

Ako uviedli aj Hospodárske noviny Slovensku sa v minulom roku podarilo predložiť rozpočet, ktorý spĺňa prísne európske pravidlá Paktu stability a rastu a preto tento výrok hodnotíme ako pravdivý.

Hospodárske pdf Eurostatu rozpočtu


Dovoľte mi na úvod naozaj informovať občanov, aby som povedal, že pán prezident práve v piatok podpísal dva zákony, zásadné zákony liekovej reformy, ktoré vlastne prinesú do zdravotníctva viac peňazí, ktoré prinesú budúci rok 100 až 150 miliónov eur.

Prezident I. Gašparovič podpísal zákon o liekoch ako aj zákon o rozsahu a podmienkach úhrady liekov 13. septembra 2011. Stanovisko Ministerstva zdravotníctva SR k danej problematike ako uviedla TASR bola pred prijímaním zákona (28. júna) nasledovné: „Tak ako zákon o rozsahu tak aj zákon o liekoch Ministerstvo zdravotníctva SR pripravilo preto, aby pacienti za lieky platili menej. Zákon o rozsahu prinesie úspory celkovo vo výške 200 miliónov eur a zákon o liekoch až vo výške 150 miliónov eur ročne .“

13. septembra sa odhad budúcich úspor znížil. TASR informovala: "Ministerstvo predpokladá, že plánované legislatívne zmeny prinesú úsporu 100 miliónov eur ročne. V prípade, že zákon podpíše prezident, mal by začať platiť od novembra ."

Gašparovič podpísal
TASR
TASR
TU


Nie, práve že náš poslanec pán Gábor Gál je jedným z navrhovateľov tohto návrhu, je to presne ako hovoríte poslanecký návrh z troch politických strán, poslancov z troch politických strán. Sú to strany SaS, SDKÚ-DS a strana Most-Híd.

Poslanec klubu Most-Híd Gábor Gál je jedným z predkladateľov návrhu novely zákona o štátnom občianstve, spolu s Pavlom Kubovičom (SDKÚ-DS) a Szilárdom Somogyim (SaS). Návrh bol v NR SR predložený dňa 19.10.2010.

návrhu novely


Počas tejto vlády stúpol počet exekúcií aktívnych nových exekúcií o viac ako milión.

Presné číslo z výroku Milana Krajniaka nie je možné z dostupných zdrojov zistiť, keďže Slovenská komora exekútorov vydáva správy o činnosti v ročných intervaloch a správa pre rok 2018 zatiaľ nebola vydaná. Rovnako nie je možné určiť, koľko exekúcii bolo začatých v roku 2016 od vymenovania vlády 23. marca. Hoci sa dá predpokladať, že počet nových exekúcii pri súčasnom vývoji mohol prekročiť milión, pre nedostatok presných údajov hodnotíme výrok ako neoveriteľný. Podľa Správy o činnosti Slovenskej komory exekútorov (SKE) bolo za rok 2017 zaznamenaných 409 786 nových exekúcií ( .pdf , s. 2), čo je o 44 084 menej ako v roku 2016, kedy SKE začala 453 870 nových exekúcií ( .pdf , s. 2). Aktuálne čísla v roku 2018 nie sú zverejnené, preto sa len odhadom môžeme dopracovať k približnému číslu. Ak by bolo nových exekúcií každý mesiac toľko, ako za rok 2017, čo v priemere vychádza 34 000 nových exekúcií mesačne, za prvých deväť mesiacov tohto roka by išlo celkovo o 300 000 nových exekúcií. Vzhľadom na klesajúci trend nových exekúcií je pravdepodobné, že je toto číslo nadhodnotené. Takisto mal Krajniak na mysli funkčné obdobie vlády od 23. marca 2016 až do súčastnosti, čo predstavuje tri mesiace, ktoré musia byť odpočítané z celkového počtu exekúcií. Ak v roku 2016 išlo o 453 870 nových exekúcií, čo priemerne mesačne činí 37 822 exekúcií, je predpokladaným číslom nových exekúcií tejto vlády za rok 2016 číslo 340 398. Po spočítaní týchto hodnôt sa dopracujeme k možnému číslu 1 050 184 nových exekúcií, čo korešponduje s výrokom Milana Krajniaka. Nejde však o presné číslo, ale iba o odhad. Dátum zverejnenia analýzy: 01.10.2018 Naspäť Nahlásiť chybu

správy .pdf .pdf


Hlasovali sme o eurovale, za ktorý hlasoval, tu mám výpis hlasovania, 11.augusta 2010. 142 poslancov hlasovalo, 140 za, medzi nimi Richard Sulík a všetci poslanci SaS.

Dňa 11.augusta 2010 sa v Národnej rade Slovenskej republiky hlasovalo o Návrhu na vyslovenie súhlasu Národnej rady Slovenskej republiky s Rámcovou zmluvou...(EUROVAL)

Zo 142 prítomných poslancov NR SR, 140 poslancov hlasovalo ZA predkladaný návrh. Ako uvádza I. Mikloš, všetci poslanci strany SaS, vrátane Richarda Sulíka hlasovali za euroval.

Návrhu


V socialistickej internacionále sú desiatky sociálnych demokracií.

Socialistická internacionála je celosvetová organizácia, ktorá zahŕňa sociálno-demokratické, sociálne a labouristické (robotnícke) strany. Tvorí ju presne presne 155 strán z celého sveta. Niekoľko desiatok z nich, vrátane slovenského Smeru, je skutočne sociálno demokratických.

Socialistická internacionála
155 strán


Ja som od začiatku pracoval v klube sociálno-demokratickych komisárov, spolupracoval som veľmi úzko s Martinom Schulzom a s frakciou socialistov a demokratov.

Maroš Šefčovič skutočne spolupracuje so Stranou európskych socialistov (Party of European Socialists - PES) podľa samotnej stránky, ktorá ho uvádza ako člena "rodiny" PES. Túto stranu v EP reprezentuje poslanecká frakcia Skupina progresívnej aliancie socialistov a demokratov (S&D). Prezidentom frakcie v EP je práve Martin Schulz.

spolupracuje


Myslím si, že veľmi dobre rezonuje to, ako robíme poriadok vo verejných financiách. O tom svedčí napríklad aj to, že sme predali desaťročné dlhopisy 1,75 miliardy eur najlacnejšie. To znamená, sme naozaj urobili najvýhodnejšiu kúpu, teda predaj dlhopisov.

TASR informovala 20.2.2013 o umiestnení novej emisie desaťročného benchmarkového dlhopisu v hodnote 1,75 miliardy eur na trh. Podľa riaditeľa tlačového odboru ministerstva financií Radka Kuruca, ide "o najlacnejší slovenský dlhodobý dlhopis v histórii. Môžeme to hodnotiť ako prejav dôvery trhov v správnosť nastavenia ekonomickej politiky vlády SR a ocenenie konsolidačného úsilia."

TASR SITA 2012


On (bývalý minister financií Eduard Heger, pozn.) sa nechal riadiť svojimi úradníkmi, ktorí plnili všetky príkazy z Európskej komisie. (pri tvorbe plánu obnovy, pozn.)

Plán obnovy pripravovali do veľkej miery úradníci podľa kritérií Európskej komisie, rozdelenie peňazí a dôraz na jednotlivé témy je však aj výsledkom rokovaní vedenia ministerstiev a koaličných strán. Keďže tvrdenie Ladislava Kamenického budí dojem, akoby úradníci Ministerstva financií (len) plnili (všetky) požiadavky Európskej komisie, akoby do tvorby plánu nezasahovali politici a akoby Slovensko nemalo slobodu a manévrovací priestor pri dôraze na aktivity a rozdelenie peňazí, hodnotíme ho ako zavádzanie. Plán obnovy je balík opatrení a reforiem, ktoré budú krajiny Európskej únie realizovať do roku 2026. Odporúčania a podmienky dáva pre nich Európska komisia. Slovensko má na zaslanie finálnej verzie plánu čas do konca apríla 2021. Schválenie Európskou komisiou je viazané na splnenie viacerých kritérií. Patria medzi ne „súlad so špecifickými odporúčaniami pre Slovensko za rok 2020 a za rok 2019 (CSRs), príspevok k zvýšeniu potenciálu rastu HDP, príspevok k prechodu na zelenú ekonomiku (37% z celkovej alokácie), prechod na digitálnu ekonomiku (20% z celkovej alokácie), dlhotrvajúci efekt, uveriteľné a obhájiteľné nacenenie, koherentnosť plánu, dôsledný projektový manažment a dôveryhodný implementačný systém.” Na návrhu Plánu obnovy pracovalo osem tímov, riadili ich odborníci z Inštitútu finančnej politiky pri Ministerstve financií, Útvaru hodnoty za peniaze, ľudia, ktorí pracovali pre Eduarda Hegera v Ekonomickom krízovom štábe či bývalí členovia permanentného krízového štábu. Rozdelenie peňazí na jednotlivé témy a rezorty bol okrem požiadaviek Európskej komisie aj výsledkom rokovaní vedení ministerstiev a koaličných strán.

je dáva má Patria 2020 2019 pracovalo riadili bol


Veľmi dobre vieme, že Ukrajina sa nemôže stať členskou krajinou NATO, pretože nemá vyriešené spor na svojom území a vedie sa tam konflikt.

Krúpa správne konštatuje, že Ukrajina nemôže vstúpiť do Severoatlantickej aliancie (NATO), pretože nemá nad svojim územím plnú kontrolu a odohráva sa tam konflikt. Táto podmienka vstupu do Aliancie sa prvýkrát objavila v Štúdii o rozšírení NATO z roku 1995. Výrok preto hodnotíme ako pravdivý.

V zakladajúcom dokumente NATO, Washingtonskej zmluve, inak nazývanej aj Severoatlantická zmluva, nie je definovaný konkrétny postup a podmienky pre vstup krajiny do NATO.

Rozširovanie NATO sa v nej spomína v článku 10: „Zmluvné strany môžu na základe jednomyseľného súhlasu vyzvať ktorýkoľvek iný európsky štát, ktorý je schopný napomáhať rozvoju zásad tejto zmluvy a prispieť k bezpečnosti severoatlantickej oblasti, aby pristúpil k tejto zmluve.“

Podmienka, ktorú spomína poslanec Krúpa sa objavila až v tzv. Štúdii o rozširovaní NATO z roku 1995.

V kapitole 1, písmeno B s názvom „Princípy rozširovania“ sa, okrem iného, uvádza nasledovné: „Štáty, ktoré majú etnické spory alebo vonkajšie územné spory, vrátane iredentistických nárokov, alebo vnútorné spory o jurisdikciu, musia tieto spory urovnať mierovými prostriedkami v súlade s princípmi OBSE. Vyriešenie takýchto sporov by bolo faktorom pri rozhodovaní o tom, či pozvať štát do Aliancie.“

Uvedená formulácia sa stala jednou z podmienok pri pozývaní nových štátov do Severoatlantickej aliancie.

Spor, ku ktorému referuje poslanec Krúpa sa týka postavenia Doneckej a Luhanskej oblasti v rámci jednotnej Ukrajiny. Tie po začatí vojenského konfliktu vo februári 2014 vyhlásili nezávislosť a osamostatnili sa od unitárnej Ukrajiny.

Takto vznikli Donetská ľudová republika a Luhanská ľudová republika. Do dnešného dňa ich samostatnosť neuznal žiaden štát figurujúci v OSN. Ukrajina preto nekontroluje svoju východnú hranicu, považuje tieto republiky za teroristické organizácie a snaží sa o navrátenie tohto územia.

Podobná situácia sa udiala aj na polostrove Krym, kde bola najprv vyhlásená Krymská republika a následne ju, v rozpore s medzinárodným právom, anektovalo Rusko.

Vďaka uvedenej formulácií v štúdii o rozširovaní NATO, a súčasnému prebiehajúceho konfliktu či nevyriešeným územným sporom na Ukrajine, môžeme označiť tvrdenie poslanca Krúpu vyhodnotiť ako pravdivé.

Jeho tvrdenie potvrdzuje aj niekdajší poradca bývalého ukrajinského premiéra Ivan Mikloš.

článku Štúdii uvádza nezávislosť považuje vyhlásená anektovalo štúdii potvrdzuje


Vy ste vtedy od 2016 do 2020 mali deficity konzistentne horšie než priemer (v EÚ, pozn.) a vtedy v 2020 proste 17 krajín Európskej únie malo prebytok, lebo to sa končilo dobré ekonomické obdobie.

Podľa dát Eurostatu malo Slovensko v rokoch 2016 až 2019 vyšší deficit verejnej správy než priemer Európskej únie, ale v roku 2020 a 2022 mal schodok v porovnaní s priemerom EÚ nižší. V čase, keď sa pre pandémiu prepadli verejné financie v celej Únii, dosiahol deficit Slovenska -5,3 % HDP, zatiaľčo priemer EÚ bol -6,7 % HDP, teda horší o 1,4 % percentuálneho bodu. Výrok preto hodnotíme ako nepravdivý.

Väčšina členských štátov kvôli pandémii COVID-19 hospodárila s vysokým deficitom a ich dlhy v roku 2020 výrazne vzrástli. S prebytkom hospodárilo iba Dánsko (0,4 % HDP) Vyššiu úroveň deficitu než Slovensko dosiahlo v tomto roku 17 členských štátov, najvyšší schodok malo Španielsko (-9,9 % HDP).

Prebytkové hospodárenie, o ktorom hovorí Michal Šimečka, sa týkalo predošlého roku. V roku 2019 vykázalo prebytok verejných financií 16 krajín. Slovensko vtedy hospodárilo so schodkom -1,20 % HDP, zatiaľčo priemer EÚ bol -0,50 % HDP.

dát Eurostatu
hospodárila


Pôdohospodárstvo, čo sa týka potravinovej bezpečnosti, nič tam neni zahrnuté (v pláne obnovy, pozn.)

Plán obnovy je balík opatrení a reforiem, ktoré budú krajiny Európskej únie realizovať do roku 2026. Odporúčania a podmienky dáva pre nich Európska komisia. Slovensko má na zaslanie finálnej verzie plánu čas do konca apríla 2021. Cieľom Plánu obnovy je zastaviť pokles ekonomiky v dôsledku koronakrízy, a tiež dobiehanie životnej úrovne krajín EÚ. Slovenský Plán obnovy sa sústredí na päť oblastí - zelenú ekonomiku, vzdelávanie, vedu výskum a inovácie, zdravie a efektívnu verejnú správu. Jeho cieľom je zastaviť pokles ekonomiky v dôsledku koronakrízy, a tiež dobiehanie životnej úrovne krajín EÚ. Potravinovú bezpečnosť plán nezahŕňa. Je však otázkou, či by s ohľadom na jeho účel mal. Tvrdenie Ladislava Kamenického hodnotíme ako ešte pravdivé.

je dáva má sústredí


Pripomínam, že tu máme tri batérie Patriotov na Slovensku a iné systémy protivzdušnej obrany, ktoré chránia náš vzduch tiež.

Na Slovensku sa momentálne nachádza jedna americká a dve nemecké batérie systému Patriot. Spojené štáty plánujú stiahnutie ich batérie zo Slovenska, za čo Slovensko dostane systém protivzdušnej ochrany z Talianska.

Striedanie a rotácia vojenskej techniky je štandardným postupom a nejedná sa o nezvyčajnú záležitosť. Slovensko je okrem systémov Patriot chránené aj systémom protivzdušnej obrany NATINAMDS , ktorý je súčasťou Severoatlantickej aliancie.

Vo februári Ministerstvo obrany informovalo , že Nemecko poskytne Slovensku dva kusy protivzdušnej obrany systému Mantis. Nemecko ich poskytne ako dar a získame ich bezodplatne a natrvalo, na základe bilaterálnych vzťahov.

Výrok hodnotíme ako pravdivý.

plánujú dostane NATINAMDS informovalo


...na výbore pre kultúru a médiá, ktorého som členom, som predložil tento návrh o 18% ani jeden poslanec Smeru ten návrh nepodporil, čiže tam sa vaši poslanci nezachovali tak ako vy hovoríte, že by ste takýto návrh podporili, a že by ste ho očakávali, lebo ani jeden, ani jeden, tam Smer štyroch poslancov, ani jeden jediný ...

Poslanec P. Abrhan, ktorý je členom výboru pre kultúru a média , hovoril v polovici mája tohto roku o takomto návrhu. Hnoline.sk : "Zvažujeme, že by sme dali pozmeňovací návrh, ktorý by sa týkal percenta. Počas rokovaní sme vždy hovorili, že máme problém s 15 percentami. A keďže chceme rešpektovať programové vyhlásenie vlády, v ktorom je napísané, že sa hranica má znížiť, diskutujeme v klube o znížení na 18 percent," povedal podpredseda KDH Pavol Abrhan. Avšak výsledky hlasovaní z výborov sa nezaznamenávajú.

členom výboru pre kultúru a média

Hnoline.sk


Bol tu návrh a bol to váš podpredseda parlamentu, ktorý navrhol stretnutie, týchto, obidvoch vyhláseniach, aby sa urobilo spoločné vyhlásenie, bol tam Marek Maďarič náš a Miroslav Číž, ktorý presadzoval niektoré veci, ktoré samozrejme, lebo toto je vlažné vyhlásenie a na druhej strane to je príliš horúce, aby sa nejakým spôsobom našiel nie kompromis, ale konsenzus a to bolo zo strany koaličných strán, ktorí tam, ktorí tam zastupovali odmietnuté, pretože.

SITA : "Schválený text výboru potvrdzuje záväzok rozvíjat SR na princípe individuálnych práv a odmieta exteritoriálne úcinky madarskej legislatívy, vrátane novoprijatej ústavy.

S vlastným, ostrejším znením prišli aj poslanci za SNS, ich návrh však zahranicný výbor neodobril, podporili ho len prítomní clenovia za Smer-SD, Vincent Lukác ako jediný clen výboru za SNS sa na zasadnutí nezúcastnil. Predseda výboru František Šebej (OKS, clen klubu Most-Híd) sa nazdáva, že miernejšie znenie je postacujúce.

'Je dostatocnou reakciou v danom okamihu, je reakciou na schválenú (madarskú) ústavu, nereaguje a priori na iné normy, ktoré budú riešit obcianstvo zahranicných Madarov a ich volebné právo. Až budú prijaté, potom možno reagovat,' povedal. Zdôraznil, že znenie je výsledkom koalicnej dohody, súhlasí s ním Most-Híd aj rezort zahranicných vecí. Pavol Hrušovský z KDH sa nazdáva, že vyhlásenia tohto typu by nemali predkladat politické strany lebo sú potom vnímané politicky a clenov výboru vyzval, aby návrh výboru podporila aj opozícia. "

SITA zmizla


Ja po Slovensku chodím s ministrami, stretávame sa so starostami, primátormi. Rozdali sme milióny eur na rôzne požiadavky, čo si oni sami žiadajú.

Vláda pravidelne rokuje na výjazdových zasadnutiach v regiónoch. Schvaľuje na nich miliónové príspevky pre najmenej rozvinuté okresy, o ktoré sa uchádzajú aj mestá a obce. Výrok preto hodnotíme ako pravdivý. So starostami a primátormi sa premiér a ministri stretávajú okrem iného počas výjazdových rokovaní vlády. V poslednom období ich vláda plánuje najmä v najmenej rozvinutých regiónoch. V roku 2018 rokovala v okresoch Rimavská Sobota, Gelnica, Vranov nad Topľou, Trebišov, Lučenec či v Medzilaborciach. Na výjazdových rokovaniach v regiónoch sa vláda informuje o realizácii Akčného plánu rozvoja daného okresu a schvaľuje uvoľnenie peňazí na regionálne príspevky pre ten ktorý okres či projekty. O regionálne príspevky môžu žiadať aj mestá a obce. V auguste takto vláda schválila viac ako 2 milióny eur pre okresy Lučenec a Poltár. V júni vyčlenila pre okres Michalovce 1,6 milióna eur a pre okres Stropkov takmer 1,2 milióna eur. Vo februári schválila milión eur pre okres Revúca.

plánuje rokovala informuje schvaľuje môžu schválila júni schválila


Je niekoľko ministrov stíhaných, teraz bol odsúdený primátor na päť rokov za trestný čin spojený s nejakými podvodmi.

Exministri Marián Janušek a Igor Štefanov sú trestne stíhaní v súvislosti s kauzou nástenkového tendra. Bývalý prešovský primátor Benč bol odsúsedený na trest odňatia slobody. Výrok hodnotíme ako pravdivý. Médiá 2. marca 2016 informovali o bývalom prešovskom primátorovi Milanovi Benčovi, ktorý bol Najvyšším súdom SR odsúdený na päťročný trest odňatia slobody za “ subvenčný podvod v kauze prešovského priemyselného parku .” Viacerí bývalí ministri z prvej vlády Roberta Fica za SNS sú podľa mediálne známych informácií trestne stíhaní , najmä v súvislosti s kauzou nástenkového tendra. Menovite ide o Mariána Janušeka, exministra výstavby a regionálneho rozvoja, a jeho nástupcu Igora Štefanova. Podľa tlačovej správy o prípade Milana Benča, “(Špecializovaný trestný súd) odsúdil a uznal vinným Benča už dva razy, a to vo februári 2013 a v novembri 2014. V oboch prípadoch ho odsúdil na päť rokov. Prvý rozsudok NS SR zrušil a opäť prípad musel riešiť ŠTS SR. Benč bol okrem subvenčného podvodu obžalovaný aj z trestného činu poškodzovania finančných záujmov európskych spoločenstiev .” Vývoj kauzy nástenkového tendra prehľadne spracovala Nadácia Zastavme korupciu, ktorá sa tiež zmieňuje o vysokých trestoch hroziacich pre týchto dvoch exministrov. Ako však zmieňujú viacerí experti a komentátori dlhoročne sa venujúci korupcii, existuje viacero ďalších veľkých káuz (napr. mýtny tender, emisie), v ktorých trestné stíhanie najvyšších predstaviteľov zodpovedných za príslušný rezort neprebehlo alebo bolo zastavené.

informovali
trestne stíhaní
ide o
správy
spracovala
zmieňujú
veľkých


Ja tomu samozrejme rozumiem, pretože bol som predsedom vlády, ktorý odovzdával krajinu Igorovi Matovičovi s jednopercentným deficitom, s dlhom 48 %, s najnižšou nezamestnanosťou.

V roku 2019, poslednom roku vládnutia Petra Pellegriniho dosahoval deficit verejnej správy mieru 1,33 % HDP a dlh verejnej správy mieru 48 % HDP. Miera nezamestnanosti dosahovala v marci roku 2020, v období, kedy sa menili vlády, výšku 5,19 %. Historicky najnižšia miera evidovanej nezamestnanosti bola zaznamenaná v novembri a decembri roku 2019, a to na úrovni 4,92 %.

Podľa Rady pre rozpočtovú zodpovednosť nebola v roku 2019 dosiahnutá dlhodobá udržateľnosť financií. Riziká pre dlhodobú udržateľnosť sa v danom roku zvýšili a dosahovali strednú úroveň. Podľa predsedu rady Ivana Šramka malo najväčší negatívny vplyv na udržateľnosť verejných financií zmeny v dôchodkovom systéme, najmä zastropovanie odchodu do dôchodku.

Výška deficitu verejnej správy nespĺňala cieľ vyrovnaného hospodárenia s vtedy najvyššou odchýlkou od roku 2010. Po zohľadnení nezaokrúhlenej hodnoty hrubého dlhu verejnej správy vo výške 47,9996 % HDP, dlh prvýkrát od roku 2012 klesol veľmi tesne pod prvú hranicu sankčných pásiem dlhovej brzdy. Medziročne dlh klesol o 1,5 p.b. HDP, a to najmä v dôsledku zníženia hotovostnej rezervy štátu o 1,2 % HDP.

deficit
dlh
Miera nezamestnanosti
Historicky najnižšia miera
Rady pre rozpočtovú zodpovednosť
deficitu
klesol


Návrh to rieši, ale áno, má sa šetriť, ale aj sa predpokladá, že bude výrazne nižšia strata, ktorá je tu ešte len plánovaná.

Krajcerov návrh zákona o Rozhlase o televízii Slovenska a o zmene a doplnení niektorých zákonov obsahuje aj doložku vplyv na rozpočet (pdf.), v ktorej sa píše:

Úspora sa dosiahne:

1. zrušením súčasných dozorných orgánov t.j. dvoch rád a dozorných komisií a ustanovením jednej deväťčlennej rady novej verejnoprávnej inštitúcie vo výške 201 657,- Eur

2. zrušením vysielania prostredníctvom krátkych vĺn v organizačnej zložke Slovenský rozhlas vo výške

1 112 284,- Eur

3. znížením nákladov súvisiacich s racionalizáciou na činností v oblasti personálneho zabezpečenia vo výške 339 784,-

Eur Návrh zákona predpokladá v roku 2011 úsporu v oblasti verejných financií minimálne vo výške 1 653 725,- Eur .

vplyv na rozpočet


Predchádzajúca Ficova vláda, len pripomeniem, aby sme videli, že ako to je, ohlásila, že o 20% zníži počet zamestnancov v štátnej správe, lebo je prebujnelá. Znížila? Naopak, počet zamestnancov narástol.

Podobný výrok sme už overovali v relácii Na telo , 3. 10. 2010, alebo O pät minút dvanást 4. 3. 2012. Ludovít Kaník hovorí o bývalej vláde R.Fica od 4. júla 2006 do 8. júla 2010. Uznesenie Vlády SR c.856 z 11.októbra 2006, " ukladá ministrom, vedúcemu Kancelárie Národnej rady SR, vedúcemu Úradu vlády SR, predsedovi Slovenskej akadémie vied, povinnost zabezpecit 20 % zníženie plánovaného poctu zamestnancov v štátnych rozpoctových organizáciách a v príspevkových organizáciách s cielom dosiahnut úsporu financných prostriedkov kapitol štátneho rozpoctu a súcasne zabezpecit zefektívnenie vynakladania verejných prostriedkov s prihliadnutím na individuálne potreby jednotlivých rozpoctových kapitol do 31. decembra 2007." Týmto textom teda vláda skutocne ohlásila zníženie zamestnancov v štátnej správe. Nesplnenie tohto slubu kritizuje aj INEKO vo svojej analýze Sluby a lamentácie, pdf., píše na strane 37: "Pocet zamestnancov rozpoctových a príspevkových organizácií sa do roku 2008 oproti roku 2005 znížil o 5,1%, hoci vláda sa zaviazala znížit pocet zamestnancov o 20%. Verejný rozpocet na rok 2009 ráta s miernym zvýšením poctu zamestnancov, v roku 2010 by však mal ich pocet opät klesnút." Podla Štatistického úradu v roku 2010 bola zamestnanost vo verejnej správe 188,2 tisíc zamestnancov a v prvom kvartáli roku 2007 bola 159,3 tisíc. Z císel jasne vyplýva, že zamestnanost o 20% neznížili. (Poznámka: v roku 2010 už nie je v danej kategórii sledovaná aj zamestnanost v obrane. No napriek tomu, že obrana z tohto poctu vypadla, císlo narástlo.) Pre prehlad doplnujeme aktuálne údaje - podla štatistiky za rok 2011 bolo vo verejnej správe zamestnaných 193 000 osôb, v druhom kvartáli 2012 je tento pocet o cosi nižší - 184 900 zamestnancov. Dátum zverejnenia analýzy: 08.10.2012 Naspäť Nahlásiť chybu

Na telo

O pät minút dvanást

INEKO


...kumulatívne celkovo tie tri znamenali ročnú platbu za dostupnosť Viability payment 700 miliónov eur.

Ročná splátka spolu za tri balíky PPP projektov by podľa inštitútu INEKO bola v sume cca 750 miliónov eur (slide č.4).

750 miliónov


V januári, aj vo februári do evidencie nezamestnanosti na Slovensku pribudlo menej ľudí v tomto roku ako v januári a februári za vlády Ivety Radičovej.

Podľa údajov ÚPSVaR za zohľadnené obdobie (január a február) pribudlo (prítok) do evidencie nezamestnaných viac v roku 2012 ako v roku 2013.

ÚPSVaR

Na telo


Dostali sme od našich spojencov zadarmo ochranu nášho vzdušného priestoru za to, čo sme platili 50 miliónov eur za čias vlády Roberta Fica. Dnes to dostávame zadarmo. Mohli sme to už aj vtedy mať zadarmo, ale 50 miliónov išlo cez firmy spriatelené s Robertom Ficom proste na servis týchto stíhačiek.

Slovenská republika uzatvorila so svojimi spojencami dohodu o ochrane vzdušného priestoru. Česko a Poľsko nám takúto službu poskytujú bezodplatne. Pred uzavretím tejto dohody sa o bezpečnosť nášho vzdušného priestoru starali sovietske stíhačky MiG-29, ktorých servis stál približne 50 miliónov eur ročne. O tento servis sa starala ruská štátna firma, ale profitovala z nej aj spoločnosť kedysi blízka oligarchovi Výbohovi, ktorého Robert Fico označil za svojho blízkeho priateľa. Presná suma, ktorá mala smerovať do bývalej Výbohovej firmy Willing však nie je známa, ako nie je preukázané ani oficiálne prepojenie Výboha na túto firmu. Výrok preto hodnotíme ako zavádzajúci.

Slovenská republika v minulosti zabezpečovala ochranu svojho vzdušného priestoru aj vďaka stíhačkám MiG-29.

O servis stíhačiek sa starala ruská firma cez takzvanú abonentskú zmluvu. V roku 2018 sa objavili informácia , že táto abonentská zmluva stojí Slovensko až 50 miliónov ročne. Ministerstvo obrany vo svojej reakcii túto informáciu poprelo. Podľa ministerstva mali byť náklady spojené s touto zmluvou vo výške do 20 miliónov eur a maximálne 10 miliónov eur malo ministerstvo platiť za ďalšie servisné práce spojené s údržbou stíhačiek.

V roku 2020 minister obrany Jaroslav Naď opätovne vyslovil , že za údržbu MIGov platíme 40 až 50 miliónov eur ročne. V roku 2022 túto informáciu zopakovala aj hovorkyňa ministerstva obrany.

Zo servisu stíhačiek mala pritom profitovať aj firma blízka Výbohovi. Jeho firma Willing na Slovensku zastupovala ruskú firmu, ktorá lietadlá vyrábala a servisovala.

Ministerstvo platilo ruskej firme ročne niekoľko desiatok miliónov eur, nie je však jasné, koľko presne išlo firme Willing.

Výboh však vo firme Willing figuroval len do roku 2011, hoci existujú náznaky, že by s ňou mohol byť spojený aj v roku 2014 či neskôr.

Samotný Výboh je úzko spätý so stranou Smer-SD, no i priamo s Robertom Ficom, ktorý Výboha označil za priateľa.

Ficova vláda však nie je jediná, ktorá mala s Výbohovou firmou obchodné kontakty. Firma Willing totiž obchodovala so štátom aj počas vládnutia súčasnej vlády, keď dodávala náhradné diely, časti a príslušenstvo pre ruské stíhačky MiG. Dokopy tak nová vládna garnitúra podpísala s firmou Willing päť kontraktov za skoro pol milóna eur .

V roku 2018 sa vláda rozhodla nakúpiť nové americké stíhačky F-16. Kvôli ich neskoršiemu dodaniu predĺžila zmluvy, vďaka ktorým mali byť migy v prevádzke až do dodania stíhačiek F-16. Migy boli napokon uzemnené skôr v roku 2022. Kým na Slovensko prídu stíhačky F-16, náš vzdušný priestor ochraňuje Poľsko a Česká republika, s ktorými sme v auguste 2022 uzavreli dohodu o ochrane vzdušného priestoru. Oba štáty poskytujú Slovensku túto službu zadarmo, pričom platiť by sme mali iba za palivo.

Podobný Hegerov výrok sme overovali už v relácii z 12. 2. 2023.

zabezpečovala informácia vyslovil zopakovala profitovať platilo figuroval spojený spätý označil obchodovala dodávala eur rozhodla predĺžila boli uzavreli platiť výrok


Dovoľte, aby som tak trošku širšie sa k tej ústave vrátil a dotkol sa jej. Ja som mal aj v roku 2006 - 2010 ambíciu zostaviť nejaké širšie kolégium, vtedy sa to nazývalo Komisia pre ústavu, kde by sa riešili niektoré praktické otázky, okrem iného aj imunita, vtedy nedošlo k zhode medzi opozíciou a vtedajšou vládnou koalíciou.

Výrok hodnotíme ako pravdivý, napriek drobným nepresnostiam. Pavol Paška totiž skutočne inicioval vznik stálej komisie pri NR SR a vtedajšia opozícia skutočne fungovanie tejto komisie nepodporovala. Napriek tomu je potrebné pripomenúť, že naozaj komisia prestala fungovať až po tom, čo ju prestali podporovať aj vtedajší koaliční partneri SMERu - strany HZDS a SNS. 29. marca 2007 sa podarilo Pavlovi Paškovi zostaviť Stálu komisiu Národnej rady SR pre Ústavu SR a rokovací poriadok NR SR . Cieľom komisie malo byť vytvorenie priestoru „pre politickú a odbornú diskusiu o možnom vývoji ústavy, ústavných zákonov a rokovacom poriadku Národnej rady Slovenskej republiky s cieľom a ambíciou sústredenia poznatkov rozvoja v oblastiach spoločenského a ústavnoprávneho systému, zhromažďovania a systemizovania novelizačnej matérie.“ Rovnako je pravdou, že zhoda medzi koalíciou a opozíciou ohľadne zriadenia komisie chýbala od začiatku jeho snáh. Je však dôležité dodať, že aj keď sa opozícia na práci komisie nezúčastňovala, jej fungovanie stroskotalo na nezhode koaličných partnerov. Z predkladacej správy (.pdf) k zriadeniu komisie vyplýva, že sa predsedom komisie mal stať predseda NR SR, teda Pavol Paška. Ďalšími členmi mali byť dvaja poslanci z každého poslaneckého klubu, odborní konzultanti („ významné osobnosti z oblasti ústavného práva “) a zástupcovia, ktorých po jednom členovi navrhne prezident Slovenskej republiky, vláda, predseda Ústavného súdu a predseda Slovenskej akadémie vied. Predstavitelia opozičných poslaneckých klubov sa voči Paškovmu návrhu negatívne vyjadrili už 30. januára 2007 na rokovaní poslaneckého grémia, kde Pašku informovali, že nepredložia návrhy svojich zástupcov do komisie . Napriek tomu návrh o zriadení Komisie pre Ústavu v hlasovaní poslancov zo dňa 29.marca 2007 prešiel. Zo 76 poslancov hlasovalo za 75. Išlo o poslancov Smeru, SNS a HZDS. Na prvé zasadnutie Komisie predkladal Pavol Paška svoju novelu, ktorá chcela zrušiť poslaneckú imunitu , Na čo reagovalo ĽS-HZDS aj SNS 8. novembra 2007 stiahnutím svojich zástupcov z komisie. Anna Belousovová vtedy uviedla, že dôvodom stiahnutia zástupcov je, že Paška chce riešiť problematiku zúženia poslaneckej imunity bez súhlasu všetkých koaličných partnerov v komisii. Dátum zverejnenia analýzy: 02.04.2012 Naspäť Nahlásiť chybu

predkladacej správy

komisie

hlasovaní

poslaneckú imunitu

stiahnutím


Mal (Janukovyč, pozn.) tri kola rokovaní s opozíciou.

Je pravdou, že prebehli tri kolá rokovaní s opozíciou. Jedno kolo prebehlo už v decembri, ďalšie dve sa uskutočnili minulý týždeň. Výrok hodnotíme ako pravdivý. Prvé kolo rokovaní predstaviteľov ukrajinskej vlády s opozíciou sa konalo 13. decembra 2013. Prezident Janukovyč vtedy prisľúbil amnestiu pre protestujúcich a povedal, že bude uvažovať o prepustení úradníkov zodpovedných za asociačnú zmluvu s EÚ. Predstavitelia opozície však povedali, že takéto opatrenia nie sú postačujúce, a požadovali odstúpenie vlády premiéra Azarova. Druhé kolo rokovaní sa konalo 23. Januára. Ukrajinská opozícia ho vnímala ako neúspešné, napriek tomu sa obe strany rozhodli rokovať ďalej. Tretie kolo rokovaní pracovnej skupiny pre riešenie politickej krízy na Ukrajine s opozíciou sa ukončilo 25. Januára 2014. Opozíciu na rokovaní reprezentovali Arseniy Yatsenyuk, Oleh Tiahnybok and Vitali Klitschko. Rokovanie sa uskutočnilo na pozadí skutočnosti, že opozícia porušila dohodu o prímerí. Janukovyč ponúkol zmeny vo vláde. Výsledkami rokovaní boli nasledovné body: 1. Čo sa týka oslobodenia zadržaných osôb, generálny prokurátor Ukrajiny má prísť s návrhom na zmenu preventívnych opatrení, ktoré po novom nebudú súvisieť s predchádzajúcou väzbou.V reakcii na toto rozhodnutie by mali opoziční lídri promptne zabezpečiť úplne stiahnutie demonštrantov z Hruševskej ulice a ukončiť akúkoľvek ilegálnu činnosť. 2.Opozícia vyžadovala amnestie, ktoré by zbavil zodpovednosti všetkých účastníkov protestov. Prezident Janukovyč s týmto návrhom súhlasil, a je pravdepodobné, že parlamentná väčšina toto rozhodnutie schváli ak demonštranti vyprázdnia všetky obsadené budovy, vrátane Námestia nezávislosti. Aktivisti momentálne okupujú viacero budov regionálnych samospráv. V ich rukách je v súčasnosti najmenej 11 z 27 oblastných správ. 3. Vytvorenie pracovnej skupiny pre prácu na zmenách ústavy, ktorá by mala parametre ústavy z roku 2004. Zmena by bola uskutočnená prostredníctvom prijatia v parlamente alebo cez mechanizmus celoštátneho referenda. 4. Diskutovali sa aj možné zmien zákonov, ktoré boli prijaté 16. Januára 2014. 5. Vytvorenie ústrednej volebnej komisie na základe princípu proporcionality podľa veľkosti parlamentných skupín. Dátum zverejnenia analýzy: 27.01.2014 Naspäť Nahlásiť chybu

Prvé Druhé Tretie ponúkol Aktivisti


My tvrdíme a vyčítame vláde, že nevyužila predkupné právo, pretože v zmluve bolo napísané, že ak sa raz bude tento podiel predávať 49- percentný, tak Slovenská republika a štát je prvý, ktorý môže povedať, áno, chcem si ho kúpiť (...)

Štát vlastní v spoločnosti Východoslovenská energetika 51 percentný podiel. Zvyšných 49 percent donedávna vlastnila spoločnosť RWE, ktorá podiel predala nemeckej firme E.ON. V zmluvách s RWE ( číslo 16.1, písmeno c, iii ) je uvedené, že štát má predkupné právo na podiel strategického partnera. Môže sa tohto práva vzdať alebo namietať proti perspektívnemu nadobúdateľovi. Slovensko - v zastúpení Ministerstva hospodárstva - sa predkupného práva vzdalo, za čo dostalo 35 000 000 eur. Keby štát toto právo využil a dostal tak prednosť v kúpnych rokovaniach, vlastnil by 100 percent podniku. V memorande s E.ON-nom si však Slovensko opätovne vyjednalo predkupné právo na tri roky , ak by opät došlo k predaju. Tvrdenie Petra Pellegriniho hodnotíme ako pravdivé.

51 percentný
číslo 16.1, písmeno c, iii
35 000 000
tri roky


My ponúkame dnes firmám na Slovensku, ktoré vyrábajú autá, novelizáciu zákona o skrátenej práci. Nechceme, aby vďaka tomu, že v Nemecku vypadáva výroba, viete, vy mne tu hovoríte, že máte hospodársky rast iba, ja neviem, 1 % a Nemci majú aký hospodársky rast? Však my sme absolútne naviazaní na nemeckú ekonomiku.

Ministerstvo práce navrhuje novelu zákona o skrátenej práci, ktorá má pomôcť firmám zvládnuť výpadky spôsobené medzinárodnými ekonomickými krízami a ochrániť tak pracovné miesta. V roku 2025 sa očakáva stagnácia nemeckej ekonomiky a rast slovenskej ekonomiky o 1,5 % HDP. Slovensko má dlhodobo úzke hospodárske väzby s Nemeckom, ktoré je jeho najväčším obchodným partnerom, pričom v roku 2024 smerovalo do Nemecka 21 % slovenského exportu a import z Nemecka tvoril približne 15 % celkového dovozu. Výrok preto hodnotíme ako pravdivý.

Ministerstvo práce predložilo novelu zákona o podpore v čase skrátenej práce, ktorá má umožniť pomoc zamestnávateľom pri obmedzení činnosti v dôsledku nečakaných nadnárodných ekonomických regulácií, ako sú obchodné vojny či rast bariér, ktoré negatívne ovplyvňujú vývoz a odbyt. Novela má „ udržať konkurencieschopnosť zamestnávateľov a predísť negatívnym vplyvom na pracovné miesta, ktoré by mohli viesť k ich ohrozeniu či zániku.“

Zákon o podpore v čase skrátenej práce je na Slovensku platný od roku 2022 a zaviedol tzv. Kurzarbeit , čo je „nástroj pasívnej politiky trhu práce, ktorého podstatou je poskytovanie právne nárokovej finančnej podpory zamestnávateľovi pri obmedzení jeho činnosti vplyvom vonkajšieho faktora, ak nemôže najmenej jednej tretine zamestnancov prideľovať prácu v rozsahu najmenej 10 % ustanoveného týždenného pracovného času.“

Nemecká ekonomika za prvý štvrťrok roka 2025 vzrástla o 0,2 % oproti predchádzajúcemu kvartálu. Podľa analytika Tima Wollmershäusera z výskumného inštitútu Ifo nemecký priemysel a export ťažil v prvom štvrťroku najmä zo „snahy odberateľov v Spojených štátoch nakúpiť čo najviac nemeckého tovaru, než Trump uvalí avizované clá na dovoz z Európskej únie.“

Podľa najnovších prognóz Európskej komisie by malo Nemecko v roku 2025 očakávať stagnáciu, to znamená, že sa ekonomika neporastie, ale ani neklesne. Podľa komisie bude nemeckú ekonomiku ťahať nadol hlavne colná politika USA a zvyšujúca sa globálna neistota.

Na Slovensku by sa mal v roku 2025 HDP zvýšiť o 1,5 %. Ide o najslabší rast v rámci krajín V4. V Česku by sa mal HDP zvýšiť za rok 2025 o 3,6 %, v Maďarsku o 3,4 % a v Poľsku o 3,3 %.

Slovenská republika má úzke ekonomické väzby s Nemeckom. Podľa denníku Pravda je Nemecko „najväčším obchodným partnerom Slovenska už dlhé roky.“

V roku 2024 Slovensko vyviezlo tovar v celkovej hodnote 106 miliárd eur, z toho do Nemecka smerovala približne pätina v hodnote 22,8 miliardy eur. Na druhej strane, z Nemecka na Slovensko sme doviezli tovary za približne 15 miliárd eur, čo je cca 15 percent z celkového dovozu. Podľa agentúry SITA „podiel Nemecka na slovenských vývozoch dosahuje 21 %. V rámci EÚ je tak nadpriemerný, v porovnaní s okolitými krajinami EÚ je však jednoznačne najnižší.“

„Nemecko je najväčším obchodným partnerom Slovenska – približne 20 percent slovenského exportu smeruje práve tam. Podobná situácia je aj v Českej republike, kde až 32 percent exportu putuje do Nemecka. Tieto čísla zdôrazňujú, aký významný dôsledok môže mať hospodársky vývoj v Nemecku na stredoeurópske ekonomiky,“ uviedol analytik XTB Marek Nemky. Podľa analytika sa nemecká ekonomika môže odraziť aj na vývoji na Slovensku: „Negatívne dôsledky spomalenia nemeckej ekonomiky sa preto môžu prejaviť s určitým oneskorením,“ dodáva Nemky.

predložilo udržať platný Kurzarbeit vzrástla analytika prognóz komisie zvýšiť najslabší zvýšiť Pravda vyviezlo doviezli SITA uviedol dodáva


A v rámci tej dlhovej brzdy je tu nejaký ústavný zákon a my ešte nad rámec Európskej únie, v zmysle tej dlhovej brzdy musíme v rokoch 2014 až 2015 ušetriť 800 000 000 €.

bulletin


Je to špeciálna jazyková škola, kde sa učia 4 jazyky, a samozrejme mesto nemá na rekonštrukciu tejto budovy. Zastupiteľstvo teda dospelo k takémuto záveru a toto schválilo.

Začiatkom roka 2014 Nitrianske zastupiteľstvo schválilo predaj budovy škôlky, z ktorej sa má stať súkromná jazyková škola. Výrok preto hodnotíme ako pravdivý. Predaj budovy Materskej škôlky Javorová sa odsúhlasil na zasadnutí nitrianskeho zastupiteľstva v januári 2014. Spoločnosť Orpheus Production uhradí kúpnu cenu v mesačných splátkach po dobu 10 rokov. Na mieste škôlky má vzniknúť súkromná škola, ktorá zatiaľ funguje v Bratislave a Topoľčanoch. Má ísť o jazykovú školu, kde sa deti budú učiť dva až štyri jazyky. V mestskej rade sa aj hovorilo o tom, že mesto by budovu zrekonštruovalo budovu za mimorozpočtové prostriedky, nebolo ale isté, že by sa tieto financie podarilo zohnať. Dátum zverejnenia analýzy: 08.11.2014 Naspäť Nahlásiť chybu

Predaj škôlky


Chcel som sa (plesom, pozn.) poďakovať ľuďom, ktorí celý rok pripravovali Európske hlavné mesto kultúry, tento projekt, boli tam zamestnanci, manažéri privátneho sektora, ale čo je podstatné a to neodznelo, toto bol charitatívny ples, na ktorom sa vyzbieravali finančné prostriedky na podporu mladých umelcov zo sociálne znevýhodnených skupín.

Oficiálne informácie o plese "Ďakujeme 2013", ktorý sa konal v Košiciach 11. 1. 2013, nie sú k dispozícii na oficiálnych stránkach mesta či na akýchkoľvek verejných informačných kanáloch. O plese dodatočne informovali médiá. O charitatívnej zbierke nie sú zverejnené žiadne konkrétne informácie, preto výrok považujeme za neoveriteľný. Podľa portálu korzar.sme.sk bol spomínaný ples pre uzavretú spoločnosť na pozvánky, pričom vstupné bolo bezplatné a účastníci mali možnosť prispieť na verejnú zbierku. Hostiteľom plesu bol primátor Richard Raši, zúčastnili sa ho niekoľkí poslanci či primátori strany Smer, ale aj nezávislí starostovia a poslanci. Podľa slov hovorkyne košickej radnice Martiny Urik Viktorínovej sa plesu zúčastnili „zástupcovia akademickej obce, kultúrnych inštitúcií, súkromného sektora – členovia Koalície 2013+, ľudia, ktorí pracujú na projekte EHMK, a ďalší.“ Pre portál cas.sk Viktorínová uviedla : „Ples nestál mesto ani cent. Bola to iniciatíva súkromnej osoby, ktorá chcela zorganizovať zbierku pre talentované deti zo znevýhodneného prostredia. Mesto sa s nápadom stotožnilo a spojilo to s poďakovaním všetkým, ktorí nám pomohli pripraviť rok 2013.“ Ples bol podľa jej slov plne financovaný zo sponzorských darov. Karol Fischer, organizátor zbierky a majiteľ agentúry, ktorá ples organizovala, pre korzar.sme.sk povedal: "Verejná zbierka na podporu talentovaných detí zo sociálne slabších rodín trvá do konca januára. Na plese spieval i košický talent Dorotka Tóthová a tancovali zverenci Petra Vidašiča. Hostia sa na plese zbierali do kasičky, na účte je už niekoľko tisíc eur. O rozdelení rozhodne skupina ľudí z oblasti kultúry, aj s primátorom. Nevidím problém zverejniť to potom." Bližšie údaje o zbierke však zatiaľ zverejnené neboli. Dátum zverejnenia analýzy: 30.01.2013 Naspäť Nahlásiť chybu

korzar.sme.sk

cas.sk

korzar.sme.sk


Klesla nám nezamestnanosť v porovnaní s januárom minulého roku skoro 1,5 %.

Na základe údajov z Úradu práce sociálnych vecí a rodiny z januára 2014 bola miera evidovanej nezamestnanosti 13,61 %. V januári 2015 to bolo 12,39 %. Ide teda o rozdiel 1,22 percentuálneho bodu. Podľa mesačných dát Eurostat bola v januári 2014 nezamestnanosť na úrovni 13,9 % a podľa posledných čísel za december 2014 na úrovni 12,5 %. Ak by sme porovnávali nezamestnanosť medziročne december 2013 (14 %) a december 2014 (12,5 %) ide o rozdiel 1,5 percentuálneho bodu. Výrok preto hodnotíme ako pravdivý.

januára 2014
V januári 2015
Eurostat


On môže byť stíhaný aj teraz, ak ho Národná rada vydá na žiadosť generálnej prokuratúry, čiže s tým relatívne súhlasím, čo povedal pán kolega, že ani dnes nezachrániť pred trestným konaním trestnoprávna imunita.

Ak bol poslanec pristihnutý a zadržaný pri trestnom čine, podľa Ústavy SR (5. hlava 1.oddiel čl. 78) je príslušný orgán povinný to ihneď oznámiť predsedovi Národnej rady Slovenskej republiky. Ak mandátový a imunitný výbor Národnej rady Slovenskej republiky následný súhlas na zadržanie nedá, poslanec musí byť ihneď prepustený. Ak je poslanec vo výkone väzby, jeho mandát nezaniká, iba sa neuplatňuje.


A napríklad mesto Marseille, ktoré je naša dvojička, má dva najväčšie projekty rozostavané a dokonca jeden z nich je v objeme až 200 miliónov eur, ktorý dokončí až niekedy v lete.

EHMK Marseille skutočne neotvorilo niektoré projekty, medzi inými aj najväčší projekt MuCEM, ktorý podľa našich informácii má byť otvorený na jar 2013 a má byť na ňom celkovo preinvestovaných 199,71 mil. eur. Keďže hlavná myšlienka výroku Rašiho zodpovedá realite, hodnotíme výrok ako pravdivý. Európske hlavné mesto kultúry Marseille skutočne najväčšie projekty zatiaľ neotvorilo. Medzi tie najnákladnejšie patrí Múzeum európskych a stredomorských civilizácií MuCEM . Dokončenie a otvorenie projektu, v rámci ktorého bolo preinvestovaných 199,71 milióna € (.pdf, str. 28) by mal byť otvorený na jar tohto roku, podľa oficiálnej stránky EHMK Marseille v júni . Dátum zverejnenia analýzy: 30.01.2013 Naspäť Nahlásiť chybu

projekty
Múzeum
MuCEM
199,71 milióna €
jar
júni


Polícia kontroluje dodržiavanie karantény, aj domácej karantény. Samozrejme občania môžu nahlasovať na čísla 158 alebo 159 porušenie karantény. Polícia v tomto zmysle potom preveruje tie podnety dokumentuje, ale odstupuje na príslušné orgány, okresné a orgány to myslím na Úrad verejného zdravotníctva, pretože oni sú potom oprávnení udeľovať sankcie. Môže to byť až do výšky 1 569 EUR, ak sa nemýlim, a tieto opatrenia potom sú odstupované na riešenie im, respektíve tie sankcie.

Povinnú domácu karanténu nariaďuje Úrad verejného zdravotníctva. Podľa zákona o ochrane, podpore a rozvoji verejného zdravia sa osoby porušujúce karanténu dopúšťajú priestupku na úseku verejného zdravotníctva. Úrad im môže udeliť pokutu až do výšky 1 659 eur. Nedodržiavanie karantény môže za za istých okolností naplniť aj skutkovú podstatu trestného činu šírenia nebezpečnej nákazlivej choroby. Polícia vyzvala na facebooku vyzvala občanov, aby jej takéto správanie hlásili na čísle 158 alebo 159. Do dňa relácie - t.j. do 29. marca 2020 - riešila asi 300 takýchto prípadov. „... prebieha komunikácia s Policajným zborom o tom, akým spôsobom pristúpime v nasledujúcich dňoch k sankčným opatreniam. Pravdepodobne bude polícia v uliciach zisťovať priestupky a na základe ich zápisníc bude tunajší RÚVZ ukladať pokuty,” uviedol košický Úrad verejného zdravotníctva 27. marca. Tvrdenie Romana Mikulca preto hodnotíme ako pravdivé.

zákona môže vyzvala uviedol


Si skontrolujte, koľko bol draft budgetary plán (pozn. Ódorov), ktorý sa poslal do Európskej komisie, 6,5 % mínus.

Návrh rozpočtového plánu Slovenskej republiky na rok 2024, ktorý zaslala Európskej komisii úradnícka vláda s premiérom Ľ. Ódorom v októbri 2023, uvádza predpokladaný deficit na rok 2024 6,5 % (. pdf , s. 2). Návrh odhadoval, že bez zásahov vlády sa bude deficit verejných financií pohybovať na úrovni okolo 7 % HDP ( .pdf , s. 2).

Návrh v úvode zdôrazňuje, že bol vypracovaný v tzv. „scenári bez reakcie vlády“ ( .pdf , s. 2). To znamená, že prezentovaný vývoj financií je založený na predpoklade, že by vláda neprijala žiadne opatrenia a ich vývoj by bol ovplyvnený makroekonomickým vývojom a súčasnými politikami (. pdf , s. 2 ). Vláda Ľudovíta Ódora, ktorá návrh Európskej komisii predložila, tento krok odôvodňuje tým, že Slovenskov v čase vypracovania návrhu nedisponovalo plnohodnotne funkčnou vládou, úradnícky kabinet vymenovaný prezidentkou vládol dočasne a nezískal dôveru parlamentu ( .pdf , s. 2).

Návrh rozpočtového plánu ponúkal tiež konsolidačné odporúčania na zastavenie narastajúceho zadlženia ( .pdf , s. 2, 7). Išlo o „menu“ odporúčaných opatrení pre novú vládu. Navrhované opatrenia prevyšovali potrebu konsolidácie na konci rozpočtového horizontu 2024 - 2026. Nová vláda sa preto mohla inšpirovať opatreniami, ktoré sú bližšie jej ekonomickému programu (. pdf , s. 7). Medzi odporúčaniami bolo napríklad zvýšenie príjmov verejnej správy prostredníctvom nepriamych daní a poplatkov, ktoré „ekonomický rast ohrozujú menej ako zvyšovanie priamych daní“ (. pdf , s. 7).

Nová vláda na čele s R. Ficom a ministrom financií L. Kamenickým (Smer-SD) v rámci konsolidačných opatrení v septembri 2024 navrhla zvýšenie DPH a navrhla zaviesť daň z finančných transakcií pre firmy, teda nepriamej dane. Navrhla tiež zvýšenie priamej dane, konkrétne daň z príjmov firiem od určitej výšky príjmu.

Úplné znenie odporúčaní sa nachádza Návrhu na ozdravenie verejných financií . Návrh uvádza (. pdf , s. 7), že pre zastavenie nárastu zadlženie je potrebné dodržať ciele z Programu stability (v Programe stability uvedené tu: . pdf , s. 2).

Návrh rozpočtového plánu je dokument, ktorý predkladajú členské štáty Európskej komisii. Štáty informujú Komisiu o plánovanom rozpočte a predpokladanom vývoji ekonomiky s cieľom koordinovať svoje rozpočtové a štrukturálne politiky. Táto povinnosť členským štátom vyplýva z legislatívy EÚ, konkrétne nariadenia Európskeho parlamentu a Rady EÚ o monitorovaní a posudzovaní návrhov rozpočtových plánov a zabezpečení nápravy nadmerného deficitu členských štátov v eurozóne, ktoré bolo schválené v roku 2013.

pdf
.pdf
.pdf
pdf
.pdf
.pdf
pdf
pdf
navrhla
zvýšenie
Návrhu na ozdravenie verejných financií
pdf
pdf
cieľom
nariadenia


My sme štyrikrát za sebou, hovorím o Smere-sociálna demokracia, vyhrali parlamentné voľby. Zostavil som teraz tretiu vládu.

Strana SMER-SD skutočne vyhrala štyri posledné parlamentné voľby (2006, 2010, 2012, 2016) a tretíkrát zostavovala vládu. Výrok hodnotíme ako pravdivý.

29,14 %
koalíciu s SNS a ĽS-HZDS
34,79 %
nenašla koaličných partnerov
44,41 %
vládnuť bez koaličných partnerov
28,28 %
zostavenie širokej koalície


Moderátor: "Čo tým myslíte, že spolitizovaná voľba?" No, myslím predovšetkým to, že parlament má mať voľbu, už je samozrejme verejná a čo je najpodstatnejšie, že minister aj vláda sa vyjadrí 4 dni pred voľbou kto bude novým riaditeľom (RTVS pozn.) a už poslušne len parlament si dovolí, dovolí toto meno vo verejnej voľbe.

Voľba riaditeľa RTVS sa konala 10. februára 2011. Minister kultúry Krajcer svoju preferenciu na post riaditeľa vyjadril dňa 8. februára 2011, teda 2 dni pred samotnou voľbou.

Voľba


...sme navrhli zvýšenie nočného príplatku z 50 centov na 1,30 eura (...).

Súčasná legislatíva vo forme Zákonníka práce č. 311/2011 Z.z. prisudzuje zamestnancovi za nočnú prácu mzdové zvýhodnenie najmenej 20 % minimálnej mzdy v eurách na hodinu. V roku 2017, kedy sa predložil návrh o zvýšenie nočného príplatku minimálna mzda na hodinu bola na úrovni 2,50 eura, takže príplatok za prácu v noci predstavoval najmenej 50 centov na hodinu. Už prijatý zákon stanovuje zvýšenie príplatku za prácu v noci na najmenej 50 % minimálnej mzdy na hodinu ( .rtf , s. 3), čo by v roku 2017 predstavovalo 1,25 eura. Ak zoberieme do úvahy, že premiér vo svojich výpočtoch už rátal aj so zvýšenou minimálnou mzdou na rok 2018 , ktorá je na úrovni 2,759 eura na hodinu, tak príplatok za prácu v noci predstavuje 1,38 eura na hodinu. Výrok hodnotíme ako pravdivý. Návrh zákona bol po prvom čítaní prerokovaný aj na jednotlivých výboroch, ktoré odporučili zopár zmien, medzi inými aj postupné zvyšovanie príplatkov za prácu v noci. Schválené znenie zákona ( .rtf , s. 4) ktoré nadobudne platnosť 1. mája 2018 určuje príplatok za prácu nasledovne: „Zamestnancovi patrí za nočnú prácu popri dosiahnutej mzde za každú hodinu nočnej práce mzdové zvýhodnenie najmenej v sume 40 % minimálnej mzdy v eurách za hodinu podľa osobitného predpisu, a ak ide o zamestnanca vykonávajúceho rizikovú prácu, patrí mu mzdové zvýhodnenie najmenej v sume 50 % minimálnej mzdy v eurách za hodinu podľa osobitného predpisu.“ Prechodné ustanovenia novely zákona ( .rtf , s. 5) ale stanovuje prechodné obdobie od 1. mája 2018 do 30. apríla 2019, kedy mzdové zvýhodnenie za prácu v noci bude len 30 % minimálnej mzdy, v prípade rizikovej práce 35 %. Dátum zverejnenia analýzy: 19.02.2018 Naspäť Nahlásiť chybu

311/2011 Z.z.
predložil
úrovni
prijatý
.rtf
2018
.rtf
.rtf


...vypublikovali sme zhruba 250 elektronických služieb ministerstva vnútra...

Stránka Ministerstva vnútra SR, ktorá by mala obsahovať kompletný katalóg e-služieb, nie je funkčná (po prekliknutí na zoznam sa objaví len jedna služba). Podľa mapy stránky sme narátali 127 elektronických služieb, v tomto prípade však nemusí ísť o kompletný zoznam.Keďže nie je možné určiť presný počet elektronických služieb ministerstva, hodnotíme tento výrok ako neoveriteľný.

Stránka
mapy stránky


... že hneď potom, ako sa objavila informácia o vražde dvoch mladých ľudí, my sme nekomunikovali. My sme si mysleli, že je správne nechať orgány činné v trestnom konaní pracovať s tým, že by mohli prísť s nejakým výsledkom.

Robert Fico svojím výrokom chce poukázať na situáciu tesne po objavení mŕtvych tiel Jána Kuciaka a Martiny Kušnírovej, kedy niektoré opozičné strany a médiá začali obviňovať vládnu stranu SMER-SD zo spojitosti s vraždou. Expremiér a poslanec Robert Fico v relácii tvrdil, že na útoky opozície a médií nereagovali. Ak sa pozrieme na udalosti počas prvého týždňa po objavení zavraždených tiel, došlo ku komunikácii či už zo strany predsedu strany Roberta Fica alebo niektorých poslancov , napríklad Ľuboša Blahu. Toto síce môže byť považované za logickú obranu voči obvineniam, nekorešponduje to ale s tvrdením Roberta Fica a rozhodli sme sa preto označiť jeho výrok za zavádzajúci. Novinára Jána Kuciaka a jeho snúbenicu Martinu Kušnírovú zavraždili 21. februára vo večerných hodinách. Ich mŕtve telá našla polícia v ich dome vo Veľkej Mači v nedeľu 25. februára. Niekoľkí opoziční politici a aj médiá začali po vražde požadovať vyvodenie politickej zodpovednosti za smrť dvoch mladých ľudí. Igor Matovič označil bývalého ministra vnútra Roberta Kaliňáka a policajného prezidenta Tibora Gašpara za zodpovedných z vraždy. Robert Fico krátko na to na brífingu uviedol : " Smrť sa stala obyčajným politickým nástrojom, ktorým chce opozícia vyhnať do ulíc ľudí a získať moc. Už niekoľkokrát sa o to pokúšala. Od roku 2006 nebola schopná vyhrať žiadne parlamentné voľby. " Robert Fico na adresu Ľubomíra Galka, Igora Matoviča a Richarda Sulíka takisto doplnil: " Je mi hrozne smutno, že sa do roly ochrancov novinárov stavia človek, ktorý ich nechal odpočúvať, daňový podvodník a na zákonnosť a zodpovednosť vyzývy užívateľ drog ." Robert Fico ďalej obvinil Andreja Kisku po jeho mimoriadnom vystúpení vo vysielaní RTVS dňa 4. marca, že jeho prejav ho šokoval a bol napísaný zahraničí. Negatívne na adresu opozície sa niekoľko dní po vražde vyjadril aj poslanec za stranu SMER-SD a súčasne jeden z najaktívnejších poslancov na Facebooku Ľuboš Blaha: " Keď vidím, ako sa Nicholsonová priživuje na smrti človeka, je mi z nej normálne nevoľno... Ako môžu takto zneužívať obete zločinu? Veď z toho až zimomriavky naskakujú, akí sú neľudskí a cynickí! " Blaha pokračoval aj ďalej: " Ján Kuciak je pre nich len nástroj na politický boj. Nástroj, ktorý bezohľadne využívajú ako nejaký propagandistický leták. Mladého človeka, ktorý zomrel. Mne je z opozície normálne zle. Ak týchto ľudí bude niekto voliť, myslím si, že má vážny morálny problém. "

predsedu poslancov zavraždili našla označil uviedol obvinil vyjadril


aktuálne prieskumy hovoria o tom, že 80% občanov Slovenskej republiky si želá, aby takto bola rodina alebo manželstvo zadefinované aj v Ústave.

Je pravdou,že prieskum verejnej mienky agentúry Focus preukázal na výberovej vzorke 1050 respondentov viac než 80% súhlas s návrhom na novelu ústavy za účelom užšej definície manželstva. Výsledky (.pdf) prieskumu uvádzajú: Agentúra FOCUS pre Kresťanskodemokratické hnutie (KDH) uskutočnila v dňoch 21.01. – 28.01. 2014 prieskum verejnej mienky formou osobných rozhovorov. Výberovú vzorku tvorilo 1050 respondentov, ktorí reprezentujú populáciu SR vo veku nad 18 rokov z hľadiska pohlavia, veku, vzdelania, národnosti, veľkostných kategórií sídiel a krajského členenia. Respondentom bola položená nasledujúca otázka : Súhlasíte alebo nesúhlasíte s tým, aby Ústava SR bola doplnená o nasledujúce dve vety? „Manželstvo je jedinečným zväzkom jedného muža a jednej ženy. Slovenská republika manželstvo všestranne chráni a napomáha jeho dobru.“ úplne súhlasím 50,8% skôr súhlasím 30,9% skôr nesúhlasím 9,0% vôbec nesúhlasím 4,4% nevie 5,0% Až 8 z 10 (81,7%) respondentov súhlasilo s tým, aby bola Ústava SR doplnená o vyššie spomínané vety. Polovica (50,8%) respondentov vyjadrila jednoznačný súhlas a takmer tretina (30,9%) skôr súhlasila. Dátum zverejnenia analýzy: 24.02.2014 Naspäť Nahlásiť chybu

Výsledky


V tom návrhu zákona (odvodová reforma pozn.) je predĺženie odchodu veku do dôchodku, zníženie valorizácie dôchodkov, zavedenie superhrubej mzdy ako takej.

V koncepcii daňovo-odvodovej reformy ( položka materiál do vlády .pdf, pozn. ) je okrem iného uvedené nasledovné:

položka materiál do vlády .pdf, pozn.
návrh zákona


Na konci dňa aj pri poslednom rokovaní o rozpočte o navyšovaní o desiatky miliárd na zbrojenie Ukrajiny práve Robert Fico bojoval za to, aby sa navýšil aj rozpočet práve na ochranu schengenských hraníc, resp. pomoc v krajinách, odkiaľ tá migrácia plynie.

Rokovania Európskej rady, ktorej sa účastnia lídri členských štátov, nie sú verejné. Oficiálne záznamy v podobe záverov sa zvyčajne nevyjadrujú menovite k výstupom jednotlivých lídrov, nie je z nich teda možné zistiť, ako jednal Robert Fico. Účastníci jeho zásluhy taktiež nijako nezmieňovali. Výrok preto hodnotíme ako neoveriteľný.

Na rokovaní Európskej rady z 1. februára 2024 sa lídri dohodli na podpore pre Ukrajinu na obdobie 2024-2027 s maximom 50 miliárd eur ( .pdf , s. 2). Migrácia, ako dlhodobá výzva pre EÚ, bola taktiež súčasťou rokovaní a predstavitelia sa zhodli na navýšeniach financovania jednotlivých častí Nového paktu o migrácii a azyle ( .pdf , s. 4).

Podľa článku 4, bodu 3 procedurálnych pravidiel Európskej rady, jednania nie sú verejné, takže podrobný priebeh stretnutí nie je možné nezávisle overiť ( .pdf , s. 4). POLITICO, ktoré poskytuje priebežné reportáže o priebehu summitov, sa o Ficovej činnosti nezmieňuje .

.pdf .pdf .pdf nezmieňuje


Ale musím povedať, že pán Hollande vo svojej predvolebnej kampani hovoril o tom, že zvýši minimálnu mzdu, príjme 60 tisíc nových učiteľov.

François Hollande povedal, že by chcel prispôsobiť minimálnu mzdu hospodárskemu rastu krajiny v relácii Parole directe televízie TF1 18. apríla. "To znamená, že akonáhle bude stúpať hospodársky rast, budeme každoročne upravovať hodnotu minimálnej mzdy v závislosti od tohto rastu." Svoju predstavu má prerokovať na stretnutí so sociálnymi partnermi koncom júna. Hollande naozaj sľúbil vytvorenie 60 000 miest v štátnom školstve, postupne počas svojho päťročného pôsobenia v prezidentskej funkcii. To znamená vytvorenie ročne 12 000 miest pre učiteľov, prednostne v základných a materských školách, informuje denník La Croix na internete. "Už v novom školskom roku, ktorý začne v septembri 2012 by sa podľa neho malo násť 1000 nových učiteľských miest. " informuje agentúra Reuters, internetový portál rádia FranceInter . Dátum zverejnenia analýzy: 14.05.2012 Naspäť Nahlásiť chybu

TF1
La Croix
FranceInter


Napriek tomu, že Európa sa zotavuje z krízy, tak Slovensko sa z nej nezotavuje.

Frešo hovorí v tomto výroku o kontexte vývoja nezamestnanosti a snaží sa naznačiť, že kým vývoj tohto ukazovateľa v EÚ sa zlepšuje, na Slovensku tomu tak stále nie je. Je pravdou, že úroveň nezamestnanosti na Slovensku je vyššia ako priemer v EÚ, na tejto skutočnosti však nič nezmenila kríza. Podľa porovnania vývoja nezamestnanosti v EÚ a na Slovensku sa navyše nedá povedať, že by Slovensko zmeškalo zlepšovanie situácie v Európe, práve naopak, úroveň nezamestnanosti na Slovensku sa zlepšila v posledných mesiacoch výraznejšie ako v EÚ, kde je úroveň nezamestnanosti blízko pri historickom maxime. Výrok preto hodnotíme ako zavádzajúci. Podľa údajov Eurostatu sa úroveň nezamestnanosti na Slovensku pohybuje približne od roku 2010 okolo 14 %, pričom napríklad od júna 2013 do novembra klesla nezamestnanosť z 14,4 % na 14 %. V prípade EÚ sa jednalo o stabilizovanie úrovne nezamestnanosti na úrovni historických 10,9 % a v súčasnosti nezamestnanosť poklesla na 10,8 %. Nedá sa teda hovoriť, že by Slovensko oproti Európe zaostávalo, práve naopak, podlľa ukazovateľa nezamestnanosti sa úroveň nezamestnanosti stabilizovala na Slovensku skôr než v EÚ a rovnako aj pokles v posledných mesiacoch bol výraznejší. Úroveň nezamestnanosti na Slovensku je dlhodobo vyššia ako priemer EÚ a bolo tomu tak aj pred krízou. Nezamestnanosť sa podľa údajov Eurostatu vyvíja v EÚ a na Slovensku od roku nasledovne: Podľa návrhu Spoločnej správy o zamestnanosti (Európska komisia) z 13. novembra 2013 prestala miera (krátkodobej) nezamestnanosti v EÚ rásť v polovici roku 2013, pričom po obdobie šiestich mesiacov zostala nezmenená (na úrovni 11% v septembri) 2013. Dá sa teda hovoriť o zastavení zhoršovania tohto ukazovateľa, nie zlepšovaní. Na tendenciu stagnácie nezamestnanosti v Európe poukazujú tiež štatistiky OECD , podľa ktorých miera nezamestnanosti v krajinách EÚ (28 krajín) stagnuje od mája 2013 na úrovni 10,9%, pričom na stabilnej úrovni je tiež nezamestnanosť v krajinách eurozóny (17 krajín), ktorá sa od apríla 2013 drží na úrovni 12,1% (pozn. - najaktuálnejšie údaje sú za mesiac november 2013). Podľa týchto údajov však klesá aj nezamestnanosť na Slovensku, a to z úrovne 14,4% v júni na rovných 14% v novembri 2013. Pokiaľ by sme sa pozreli na ukazovateľ rastu HDP, opäť by sme zistili, že Slovensko rástlo rýchlejšie ako EÚ, ktorá v roku 2013 stagnovalo a v roku 2012 dokonca poklesla o 0,4 %, kým Slovensko v roku 2013 rástlo o 0,9 % a v roku 2012 o 1,2 %. Dátum zverejnenia analýzy: 13.01.2014 Naspäť Nahlásiť chybu

Eurostatu
Eurostatu
Podľa
štatistiky OECD
ukazovateľ


Veď to Slovensko nezažilo do tých čias, aby na nástenku sa niečo priplo na krátku dobu, zmizlo to odtiaľ a to sme sa bavili o miliardách korún.

Tzv. nástenkový tender na Ministerstve výstavby stál približne 3,6 mld. Sk. Pochybenia v nástenkovom tendri konštatoval aj Národný kontrolný úrad dňa 06.05.2009.


Ústava vraví, že poslanec je viazaný len svojim vedomím a svedomím.

Ústava


Viete, kde je najväčšia miera nezamestnanosti na Slovensku? Najväčšia miera nezamestnanosti na Slovensku je Rimavská Sobota, 34 %. Trebišov, 30 %. Juh stredného a východného Slovenska je ten, ktorý je najviac postihnutý nezamestnanosťou.

Podľa ÚPSVaR bola za mesiac január 2012 najvyššia miera nezamestnanosti v Rimavskej Sobote, kde dosiahla hodnotu až 34,5%. Nasleduje Revúca, Rožňava, Kežmarok a Trebišov, kde je aktuálna miera nezamestnanosti na úrovni 27,3%, čo je o viac ako 2,5% menej ako uvádza R.Fico. Má však pravdu, že medzi regióny s najvyššou nezamestnanosťou patrí juh Stredného a Východného Slovenska. Dokazujú to údaje z tabuľky. Výrok preto hodnotíme ako pravdivý.


Samotné živnostenské organizácie túto časť tej zmeny daňovo-odvodového systému z pochopiteľných dôvodov neprijímajú, ale svoje výhrady má dnes aj Národná banka, má ju sociálna poisťovňa, majú ju aj poslanci iných koaličných strán...

Návrh reformy daní a odvodov, na ktorom sa koalícia dohodla, bol pripomienkovaný niekolkými inštitúciami. OKS nesúhlasí so zvýšením danového a odvodového zataženia SZCO, dohodárov a živnostníkov. Národná banka v súvislosti s navrhovanými zmenami daní a odvodov pre zmienené skupiny podla informácií SITA upozornuje na riziko, že najväcšia cast samostatne zárobkovo cinných osôb by mala od roku 2012 ešte nižšie odvody ako v súcasnosti. "Tu je treba zvážit, ci nevznikne problém z dôvodu optimalizácie danového základu s dopadom na výber daní z príjmu fyzických osôb pri nižších odvodoch," upozornuje NBS . K samotnému stanovisku NBS sme sa nedostali. Z vyššie uvedeného vidiet, že NBS má k návrhu urcité výhrady, i ked možno nie priamo späté s postojom OKS. Z dostupných informácií SITA sa výhrady Sociálnej poistovne týkajú napríklad dlhšieho obdobia potrebného na to, aby sa financné inštitúcie na zmeny pripravili, alebo dopad navrhovaných zmien na dávky. Z koalicných strán s návrhom reformy pre SZCO nie je spokojný Most-Híd : "'Sme tí, ktorí sú najmenej spokojní s rozhodnutím zrušit súcasné 40-percentné paušálne výdavky,' povedal v polovici apríla na tlacovej besede predseda strany Béla Bugár." Proti pôvodnému návrhu I. Mikloša sa okrem OKS, Most-Híd, postavila aj cast KDH . Predstavitelia živnostenských organizácií vydali s OKS spolocné vyhlásenie . Okrem iného sa v nom píše: " 7. Predstavitelia živnostenských organizácií konštatujú, že návrh RÚZ má okrem pozitív voci koalicnému návrhu, spocívajúcich najmä v razantnejšom znižovaní odvodov zamestnancov, negatívne dopady na významný súbor nízkopríjmových živnostníkov a tvrdšie dopady na 'dohodárov' ako návrh vládnej koalície. V tomto zmysle nie je tak ako návrh vládnej koalície ani on zrelý na to, aby ho bolo možné pokladat za reformnú alternatívu voci súcasnému stavu."

OKS
SITA
SITA
Most-Híd
KDH
spolocné vyhlásenie


Ja Vám teraz prečítam jedno vyjadrenie, ktoré pochádza z kongregácie pre náuku viery z roku 1866, píše sa tam. Otroctvo ako také vo svojej samotnej podstate nie je v žiadnom prípade v rozpore s prirodzenými a Božími zákonmi a existuje viacero dôvodov spravodlivého otroctva, ktoré bližšie popisujú oprávnení teológovia, komentátori a sväté kánony.

Výrok hodnotíme ako pravdivý, keďže ho podľa publikácie The Development of Catholic Doctrine concerning Slavery (.pdf , s. 78) od J. F. Maxwella vyslovil, resp. podpísal pápež Pius IX. a bol vydaný ako inštrukcia Svätej stolice. Výrok rovnakého znenia sme našli i v blogu na stránke trend.sk. Michal Kovács vo svojom blogu z 27. januára 2015, v ktorom sa venuje problematike blížiaceho sa referenda, uvádza tento výrok a zdroj:

(.pdf

blogu


My sme urobili projekt, spoločne, boli sme jeden z hlavných spolupracujúcich aktérov, Košice IT valley, kde v tom čase pracovalo v Košiciach 1 500 ľudí v IT sektore. Dnes je to 6 000 ľudí.

Košický samosprávny kraj (KSK) je naozaj jedným z hlavných aktérov projektu IT Valley. V súčastnosti firmy, ktoré sú súčasťou tohoto projektu, zamestnávajú približne 6 000 zamestnancov. KSK je jedným z 10 zakladajúcich subjektov Združenia IT Valley, ktoré vzniklo v januári roku 2007 . Celkový počet zamestnancov pracujúcich v oblasti informácií a komunikácií, ktorého súčasťou sú aj zamestnanci IT firiem, bol v roku 2009 v KSK 7 598 (. pdf , s. 8). Celkové čísla počtu zamestnaných len v IT sektore Demagog.SK k dispozícií nemá, no podľa článku z dielne SME , resp. Hospodárskych novín "Pred piatimi rokmi [t.j. 2007] dosahoval počet zamestnancov v IT firmách sotva tisícku, dnes už atakuje číslo 6 000." "V košickom priemyselnom parku IT Valley dnes 16 firiem zamestnáva približne 6-tisíc ľudí." Toto číslo má byť do roku 2020 navýšené až o približne 4 000 zamestnancov. Dátum zverejnenia analýzy: 13.11.2013 Naspäť Nahlásiť chybu

2007
pdf
SME
Hospodárskych novín
navýšené


Ten, kto má záujem prečítať si, mohol vidieť v zastupiteľstve každý rok odpočet z toho, akým spôsobom samosprávny kraj znižuje prevádzkové náklady.

Tibor Mikuš hovorí, že každý rok sa prevádzkové náklady úradu TTSK znižujú. Toto sa však na základe dostupných údajov nepotvrdilo, a preto výrok hodnotíme ako nepravdivý. Podľa záverečného účtu (. pdf s.18) za rok 2012, bežné výdavky úradu TTSK boli na rok 2012 rozpočtované na úrovni 11,6 mil. eur. Skutočné výdavky v roku 2012 na úrovni 10 mil. eur. Je pravdou, že oproti rozpočtu znížili bežné výdavky, ktoré možno považovať za prevádzkové výdavky - mzdy, služby, tovary, poistné, úroky. Z rozpočtu TTSK na roky 2013 - 2015 vyplýva, že bežné výdavky úradu TTSK (mzdy, služby, tovary, poistné, úroky úradu TTSK) stúpajú od roku 2010. V roku 2014 sú naplánované o približne 100 tisíc menšie prevádzkové náklady, v roku 2015 už opäť stúpajú. 2010 2011 2012 (OS) 2013 (N) 2014 (N) 2015 (N) Bežné výdavky úradu TTSK (eur) 9 481 044 10 017 057 10 581 044 11 305 632 11 223 585 12 187 585 POZN.: OS - očakávaná skutočnosť, N - návrh Uznesením č. 727/2013/25 bol Zastupiteľstvom TTSK 2. októbra 2013 schválený rozpočet TTSK na roky 2014 - 2016. Podľa návrhu rozpočtu TTSK na roky 2014 - 2015, sú rozpočtované bežné výdavky na úrovni 11,3 mil. eur. Dátum zverejnenia analýzy: 14.11.2013 Naspäť Nahlásiť chybu

pdf rozpočtu rozpočtu


Situácia v Európskom parlamente (v otázke nesúhlasu s Maďarskou ústavou, pozn.) je na našej strane.

Ešte pred tým ako Maďarský prezident Pál Schmitt podpísal 25. apríla novú maďarskú ústavu, konal sa 31. marca v Európskom parlamente híring , na ktorom zaznelo viacero kritických hlasov a to aj napriek tomu, že počas vypočutia mala skupina Socialistov a demokratov interné stretnutie v Aténach a vypočutiu predsedal jeden z podpredsedov Európskej ľudovej strany EPP a zároveň jeden z troch autorov textu ústavy, József Szájer, ktorý dával priestor predovšetkým priaznivcom textu (interpretácia portálu Euractiv ).

Kritické názory (zdroj Euractiv):

Podľa Lajosa Brokosa (Maďarské demokratické fórum), ktorý sedí v EP v skupine Európskych konzervatívcov a reformistov (ECR), návrh ústavy kritizujú z hľadiska porušovania vlády zákona a demokracie v Maďarsku napríklad László Sólyom, prvý predseda ústavného súdu a bývalý maďarský prezident, Péter Paczolay, súčasný predseda Ústavného súdu, András Baka, predseda Najvyššieho súdu, János Kis, bývalý predseda maďarských liberálov ako aj Ernő Kállai, ombudsman pre práva národnostných menšín.

Sarah Ludford podľa jej slov ako liberálka vidí, že "toto nie je liberálna ústava" a znepokojujú ju "iredentistické" a veľmi "nebezpečné" tvrdenia v návrhu ohľadne ochrany Maďarov v zahraničí.

Kriticky sa vyjadril aj prominentný poslanec z materskej frakcie Fideszu (EPP) Elmar Brok . Nemecký poslanec je znepokojený malými kompetenciami pre Ústavný súd. Maďarsko totiž prijalo retroaktívne daňové zákony, ktoré sa dotkli nemeckých spoločností operujúcich v krajine.

Skupina ALDE v EP zaslala písomnú otázku Európskej rada, kde sa pýta na jej názor, či návrh maďarského základného zákona nepredstavuje riziko diskriminácie na báze národnosti, etnicity, sexuálnej orientácie, vierovyznania a ako taký nepredstavuje porušenie princípu rovnakého zaobchádzania.

podpísal
híring
portálu Euractiv


Ústavný súd rozhodol o tom, že ten text (zvýšenie platov sestričiek, pozn.) toho zákona je protiústavný.

Je pravdou, že Ústavný súd v júni 2013 rozhodol , že zákon o minimálnych mzdových nárokoch sestier, nie je v súlade s Ústavou SR. Hlavným problémom bolo, že to ako zákon o minimálnych mzdových nárokoch sestier nastavil minimálnu mzdu, znevýhodňovalo iné profesie. Výrok hodnotíme ako pravdivý. TASR , 19. júna 2013: " Súd rozhodol, že zákon o minimálnych nárokoch sestier nie je v súlade s ústavou . Na dnešnom zasadnutí (19. júna 2013, pozn.) o tom rozhodlo plénum Ústavného súdu (ÚS) pod vedením jeho podpredsedu Milana Ľalíka . Podanie o nesúlade tohto zákona s Ústavou bolo námestníkom generálneho prokurátora (GP) ÚS doručené 25. júna 2012. Generálna prokuratúra týmto krokom reagovala na podnet Slovenskej lekárskej komory. Následne 11. júla 2012 ÚS neverejnom zasadnutí prijal tento návrh Ladislava Tichého a zároveň vyhovel jeho žiadosti a pozastavil účinnosť právnej normy, ktorá od apríla minulého roka priniesla zdravotným sestrám a pôrodným asistentkám vyššie mzdy." TASR , 12. septembra 2013: "Ústavný súd v júni rozhodol, že zákon o minimálnych mzdových nárokoch sestier a pôrodných asistentiek, ktorý mal od minuloročného apríla upraviť ich platy, nie je v súlade s Ústavou SR." SITA , 20. júna 2013 : "V podaní generálny prokurátor argumentoval, že zákon nespĺňa požiadavky vyplývajúce z princípu proporcionality. Hrozba odchodu sestier za lepšími pracovnými podmienkami a odmenou za vykonanú prácu sama osebe nemusí zakladať rozumný dôvod na to, aby ich postavenie - minimálne mzdové nároky, bolo v porovnaní s iným profesiami zvýhodnené. Tento argument by mohol byť zrozumiteľný pri zvažovaní ich uprednostnenia na úkor ostatných jednotlivcov (zamestnancov, na ktorých sa vzťahuje režim Zákonníka práce), ak by bol súčasne podložený naliehavou potrebou ochrany verejného zdravia, resp. poskytovania zdravotnej starostlivosti." Dátum zverejnenia analýzy: 30.09.2013 Naspäť Nahlásiť chybu

rozhodol TASR TASR SITA


Ráno (štvrtok, pozn.) sme to (návrh 3. balíka sankcií, pozn.) doručili sociálnym partnerom v rámci tripartity a už o 11-tej ráno bolo rokovanie. S potešením som prijal, že postoj vlády bol plne akceptovaný sociálnymi partnermi. Zamestnávatelia, odbory, ZMOS všetci povedali, toto čo hovorí vláda, je v súlade s našimi záujmami.

Je pravdou, že pred rokovaním vlády o sankciách zasadla Tripartita o 11:30 dňa 3. septembra 2014. Demagog.SK nezistil postoje zamestnávateľov, odborov, ZMOSu a iných. Len zástupcovia zamestnávateľov sa vyjadrili negatívne k sankciám a podporili postoj vlády. ZMOS ani odbory (KOZ) nedali žiadne stanovisko. Výrok preto hodnotíme ako neoveriteľný. Denník Pravda 3. septembra 2014: "Zástupcovia zamestnávateľov po rokovaní tripartity podporili postoj premiéra Roberta Fica k sankciám. Sociálni partneri zároveň dodali, že vplyv sankcií, ktoré už v súčasnosti platia, bol zatiaľ na naše firmy len minimálny a o dopadoch prípadného sprísnenia sankcií proti Rusku nechcú špekulovať. Odborári aj zamestnávatelia tvrdia, že ochrana ľudských životov na Ukrajine a mieru, ktorý praje ekonomike, by mali byť prioritou. Vláda ich má podľa dohody informovať o konkrétnom návrhu ďalšieho kola sankcií proti Rusku." Dátum zverejnenia analýzy: 08.09.2014 Naspäť Nahlásiť chybu

Tripartita vyjadrili Pravda


To, že by Gréci boli bez pôžičiek, to nie je pravda.

Dátum zverejnenia analýzy: 14.12.2010 Naspäť Nahlásiť chybu


Najskôr sme v troch maržách zvýšili platy lekárom. Dokonca zvýšili sme platy lekárom aj v súkromných zdravotníckych zariadeniach(...)Vyčlenili sme 55 miliónov eur, zákon bol schválený a platy sa teraz zvyšovali aj zdravotným sestrám a zdravotným pracovníkom v neštátnom sektore.

S účinnosťou od 1.7.2012 je minimálna výška základnej zložky mzdy lekára a zubného lekára v zariadení ústavnej zdravotnej starostlivosti 922,80 €, lekára a zubného lekára so špecializáciou 1 461,10 €. (. doc , s.2-3)

schválila
memorandum
rástli
doc
doc
ustúpili
oznámené
uspeli
doc
schválila
pozmeňujúci návrh
Denník N
Pravda


To je to je prukázateľné, ale to je aj o tom, pán Počiatek, že ste jasne deklarovali, že chcete zriadiť nové ministerstvo pre eurofondy.

Ako uviedla agentúra SITA (7. február 2012) Ján Počiatek sa k zriadeniu ministerstva pre eurofondy vyjadril pozitívne. „Čerpanie je na veľmi nízkej úrovni a obdobie, kedy máme možnosť prostriedky vyčerpať, je už veľmi krátke. Rezortizmus veľmi komplikuje všetky operačné programy a preto by bolo dobré to centralizovať alebo vyňať z bežnej agendy ministerstiev. Najjednoduchším riešením by bolo zriadenie samostatného ministerstva pre čerpanie eurofondov.“ Na potrebu zriadiť nové ministerstvo poukazujú aj analytici z Inštitútu hospodárskej politiky. Súčasný minister financií I. Mikloš, ktorý je proti sa vyjadril nasledovne: " Nie som priaznivcom vytvárania nových úradov a ministerstiev. Moje stanovisko a môj názor je negatívny.“

Ján Počiatek
Inštitútu hospodárskej politiky.


Podľa medzinárodných porovnaní v Európe sme na treťom mieste, čo sa týka výšky doplatkov v pomere ku všetkým peniazom, ktoré idú do zdravotníctva.

V. Novotný hovorí o doplatkoch resp. celkovom podiely obyvateľstva na celkových zdrojoch zdravotníctva. Tieto priame platby obyvateľstva do zdravotníctva sú tretie najvyššie z krajín OECD.

Podľa štatistiky (Health expenditure by financing agent) OECD má Slovensko vysoký podiel priamych platieb obyvateľstva na celkových zdrojoch zdravotníctva. Podľa aktuálnej štatistiky OECD predstavujú priame platby približne 27% na celkových zdrojoch zdravotníctva, pričom priemer krajín OECD je 18%. Slovensko je v tejto štatistike na treťom mieste.

INEKO vo svojej štúdií Problémy v liekovej politike z februára 2011 SR uvádza, že Slovensko patrí ku krajinám s najvyššími celkovými platbami obyvateľstva na celkových zdrojoch zdravotníctva.

"Ďalším faktorom vysokej spotreby liekov na Slovensku je vysoká úhrada zdravotných poisťovní za lieky, resp. nízke doplatky pacienta v porovnaní so zahraničím. Súkromné výdavky na lieky ako podiel na celkových výdavkoch na lieky patria na Slovensku medzi najnižšie v rámci OECD. Mnohí ekonómovia, vrátane tých z OECD, preto odporúčajú, aby Slovensko zvýšilo doplatky pacientov na lieky, a to aj napriek tomu, že u ž dnes máme podiel priamych platieb obyvateľstva na celkových zdrojoch zdravotníctva nadpriemerne vysoký ."

štatistiky
Problémy v liekovej politike


Tak po prvé, to neboli naši nominanti čisto nominanti, či teda minister pôdohospodárstva, pán Vlčan bol osobný nominant Eduarda Hegera, ktorý má dnes svoju vlastnú stranu.

Samuel Vlčan bol do funkcie ministra pôdohospodárstva vymenovaný na základe návrhu Eduarda Hegera, vtedy premiéra, prezidentke Zuzane Čaputovej. Rôzne zdroje sa však nezhodujú na tom, či šlo o nomináciu hnutia OĽaNO, alebo Hegera osobne. Výrok hodnotíme ako neoveriteľný.

Vládu Igora Matoviča vymenovala prezidentka Čaputová 21. marca 2020 a hnutie OĽaNO v nej získalo osem postov vrátane Ministerstva pôdohospodárstva, ktoré obsadil Ján Mičovský. Ten však v máji 2021 zo svojej funkcie odstúpil a podal demisiu v súvislosti s korupciou na Slovenskom pozemkovom fonde. Ešte 30. marca 2021 však premiér I. Matovič podal demisiu a prezidentka Čaputová poverila zostavením novej vlády Eduarda Hegera. Jeho vládu vymenovala 1. apríla 2021.

Po odstúpení Jána Mičovského z postu ministra pôdohospodárstva vymenovala prezidentka na návrh premiéra Hegera 8. júna 2021 nového ministra Samuela Vlčana. Ten sa v máji 2023 rozhodol v súvislosti s kauzou dotácie pre spoločnosť Reko Recycling odstúpiť z poverenej funkcie a rozhodnutie ponechal na dohodu medzi prezidentkou a premiérom.

Objavujú sa však i protichodné tvrdenia. Bývalý minister J. Mičovský tvrdí, že do svojho rezortu ho dosadil na odporúčanie Ľubomíra Ščasného zo zboru poradcov Igora Matoviča ešte ako premiéra. Ten spolupracoval aj s manželkou Samuela Vlčana, ktorá pôsobila v rezorte Ministerstva zdravotníctva SR a pomáhala sprostredkovať nákup vakcíny proti Covid-19 v roku 2021. Ján Budaj v rozhovore pre SME povedal, že nominácia Vlčana nebola osobnou nomináciou Eduarda Hegera, ale hnutia OĽaNO ( YouTube , minúta 9:26).

vymenovala odstúpil podal vymenovala vymenovala návrh rozhodol dosadil spolupracoval YouTube


V rámci posledného pol roka zhruba toto budú piate voľby.

Výrok označujeme ako nepravdivý, keďže za posledných približne 6 mesiacov sa uskutočnili dve voľby ( do samosprávnych krajov a prezidentské ) a 24. mája sa uskutočnia tretie voľby (do EP). Viskupič týmto výrokom nešťastne naznačuje, že niektorí voliči môžu za posledný polrok ísť už piaty krát k volebným urnám, čo by platilo, ak by sme započítali aj druhé kolo volieb do samospravných krajov (BSK, BBSK, NSK, KSK, TTSK, pričom v TSK, ZSK a PSK sa druhé kolo volieb nekonalo, pozn.) a prezidentských volieb. To však nemení nič na fakte, že išlo o dve voľby a tretie budú 24. mája 2014. Dátum zverejnenia analýzy: 19.05.2014 Naspäť Nahlásiť chybu

do samosprávnych krajov
prezidentské
krajov


V súvislosti s tým, čo sme pred chvíľou riešili a to je povedzme konsolidácia verejných financií tu vstúpil iný mechanizmus, ktorý pán Sulík naviazal vlastne alebo aj pani premiérka s tým prišla naviazanie na dvoj alebo trojnásobok tam to ešte nie je isté, v prípade pána Sulíka je to dvojnásobok áno, ročného, ročného deficitu áno? Verejných financií.

Sulík navrhol zníženie o dvojnásobok ročného deficitu. Radičová najskôr o žiadnom násobku nehovorila, skôr navrhla zníženie o pevných 10%. Neskôr sa vyjadrila o trojnásobku deficitu verejných financií.

Sulík navrhol
Radičová


Pripravené Štátne vzdelávacie programy pre materské, základné školy a pre gymnáziá.

ŠPU (Štátny pedagogický ústav) na svojom internetovom portáli predstavilo Inovovaný štátny vzdelávací program , ktorý vstúpi do platnosti a účinnosti 1. 9. 2015. Nový program je určený pre materské školy, základné školy, základné-umelecké školy a gymnáziá . Výrok hodnotíme ako pravdivý.

predstavilo materské základné školy gymnáziá


Počas môjho pôsobenia Bratislava - Nové Mesto vybudovalo 2 škôlky, zrekonštruovalo 15 škôl a škôlok, 17 ihrísk, 2 nové parky, nová knižnica..

Rudolf Kusý je starostom Bratislavskej mestskej časti Nové Mesto od 23. decembra 2010 do súčasnosti. Počas jeho pôsobenia bolo v Bratislave - Nové Mesto naozaj vybudovaných alebo zrekonštruovaných 15 škôl a škôlok, vybudované dve nové škôlky. dva nové parky a nová knižnica. Nenašli sme však informácie, ktoré by potvrdzovali, že bolo vybudovaných 17 nových ihrísk. No výrok hodnotíme ako pravdivý. Počas pôsobenia Rudolfa Kusého ako starostu v Bratislavskej časti Nové Mesto medzi rokmi 2010 až 2017 boli naozaj vybudované dva nové parky a to konkrétne park Gaštanica a ešte nedokončený park Jama . Nová knižnica bola taktiež vybudovaná počas funkčného obdobia Rudolfa Kusého na Nobelovej ulici. Zrekonštruovaných bolo 15 základných škôl spojených s materskou školou a taktiež materských škôl, ktoré sú spojené zo základnými školami, kde bola rekonštrukcia zameraná konkrétne na materskú školu. Materská škola Pionierska 12/A bola novo otvorená na jeseň 2012 a rovnako pribudla aj ďalšia nová škôlka Kalinčiakova 12 ( pdf. ). Ohľadom tvrdenia o zrekonštruovaní 17 ihrísk sa nám nepodarilo získať presné údaje o týchto rekonštrukciách. Sám Rudolf Kusý na svojej oficiálnej stránke ako pozitívny výsledok svojho pôsobenia vo funkcii starostu uvádza len novovybudovaných päť ihrísk. Dátum zverejnenia analýzy: 28.09.2017 Naspäť Nahlásiť chybu

Kusý Gaštanica Jama knižnica škôl materských Pionierska pdf. oficiálnej


A jedna z prvých súťaží, ktorú realizujete na D3 vygenerovala na kilometer 16 miliónovú cenu.

Prvá súťaž týkajúca sa diaľnice D3 vo funkčnom období súčasného ministra dopravy J. Počiatka je verejné obstarávanie na výstavbu úseku Svrčinovec- Skalité v dĺžke 12,28 km . Štát predpokladal celkovú cenu za úsek 363 mil, čo predstavuje 29,5 mil. eur za km. Vo verejnom obstarávaní bola najnižšia ponuka 27 mil. eur na km, čo je čiastka s ktorou minister dopravy nepočítal a považuje ju za vysokú, aj keď je nižšia ako predpokladala štátna expertíza. Európska únia nám totiž odporúča cenu za km diaľnice 6 až 10 mil. eur, v prípade výstavby tunelov 12 až 25 mil. Nie je jasné o akom údaji hovorí J. Figeľ, keď spomína čiastku 16 mil. eur.

Svrčinovec- Skalité
12,28 km
27 mil. eur